Rod pšenice 2,4 miliona tona, blagi rast cene\nYou are here: Home ∼ 2015 ∼ July ∼ 02 ∼ Rod pšenice 2,4 miliona tona, blagi rast cene\nPublished by Administrator on July 2, 2015 | Leave a response\nRod pšenice, čija je žetva počela, procenjuje se na 2,4 miliona tona, a ovo je godina koja obećava blago uzlaznu cenu, izjavio je Tanjugu direktor udruženja \_”Žita Srbije\_” Vukosav Saković.\n\_”Žetva pšenice je počela prošle srede, trajala je svega dva dana, pa je bila prekinuta kišama koje su se završile sa vikendom i juče su kombajni već bili ozbiljnije na njivama… S obzirom na lepo vreme očekujem da će to danas biti još intenzivnije\_”, kazao je Saković.\nImajući u vidu da imamo veliki broj kombajna, ako nas vreme posluži, žetva će vrlo kratko trajati, dodao je Saković.\nOn je podsetio da je pšenica u Srbiji jesenas posejana na 580.000 hektara, što je približno kao prethodne godine.\n\_”Prinosi bi mogli da budu nešto bolji nego u prošloj žetvi, a nadamo se i kvalitet, što i prve analize pokazuju\_”, istakao je Saković.\nOvogodišnji rod pšenice se procenjuje na 2,4 miliona tona, a poznato je da Srbiji treba 1,5 miliona tona, što znači da taj višak možemo da izvezemo, rekao je Saković.\nU ovu žetvu smo ušli sa 350.000 tona prelaznih zaliha, pa za izvoz možemo imati oko 1,3 miliona tona, zaključio je Saković.\nKada je reč o otkupnoj ceni pšenice, cene su različite na tržištu jer se radi o prvim danima žetve, ali ona uglavnom iznosi nešto više od 17 dinara za kilogram, računajući i porez na dodatu vrednost (PDV), dok cena trgovanja između pravnih lica nije još uvek formirana, naveo je Saković.\nOn je objasnio da će ta cena biti poznata posle smeštanja robe u silose i isključivo će zavisiti od kretanja na međunarodnom tržištu i regionu.\nSaković je kazao i da su se u prethodnih nedelju dana na međunarodnom tržištu desile promene koje bi mogle ići na ruku domaćim proizvođačima, jer su nepovoljne vremenske prilike uticale na umanjenje prinosa pšenice u svetu.\n\_”Za razliku od prethodne dve godine, kada smo imali relativno nisku cenu u svetu sa nekim malim trendovima iskakanja iz tog okvira, ovo je godina koja obećava blagu uzlaznu cenu\_”, kazao je Saković.


Europol: Razbijen balkanski narko-kartel, uhapšene 23 osobe - KRIK\nObjavio/la KRIK.rs 28/09/2021\nBalkanski narko-kartel koji je kokainom snabdevao Evropu razbijen je u međunarodnoj akciji, saopštio je juče Europol. U akciji u kojoj su učestvovale policije iz osam država uhapšene su 23 osobe i ukupno je zaplenjeno 2,6 tona kokaina, kao i više od pola miliona evra u kešu.\nBalkanski narko-kartel imao je ogranke u nekoliko evropskih zemalja i činili su ga uglavnom kriminalci iz Srbije, Hrvatske, Crne Gore i Slovenije, navodi Europol.\nRazbijanje kartela počelo je u julu prošle godine kada je Europol formirao radnu grupu i pozvao sve države u kojima kartel operiše kako bi zajedno osmislili strategiju za njegovo razbijanje i hapšenje članova. U akciji su učestvovale policije Srbije, Španije, Nemačke, Slovenije, Kolumbije, Bosne i Hercegovine, Hrvatske, kao i Europolov centar za borbu protiv organizovanog kriminala.\nOd tada do danas 61 osoba osumnjičena je da je pripadala ovoj organizaciji, od čega su 23 osobe uhapšene u Španiji i Sloveniji. Takođe, zaplenjeno je 2,6 tona kokaina, 324 kilograma marihuane, 612.000 evra, devet luksuznih automobila i pet motora.\nŠpanska policija izvela je istovremene racije u gradovima Taragona, Barselona, Gerona i Valensija, uhapsili 13 osoba, uključujući dva glavna čoveka i policajca koji su sarađivali sa kriminalnom organizacijom.\nEuropol u saopštenju nije izneo više detalja, ali je srpsko Ministarstvo unutrašnjih poslova navelo da su tada uhapšeni visokopozicionirani član grupe N. P. (1973), koji je inače crnogorski državljanin sa boravištem u Novom Sadu, J. J.(1964), državljanin Srbije koji trenutno živi u Španiji, R. B. (1988) i M. M. (1987) iz Beograda, kao i S. P. (1980) iz Ćuprije.\nU nastavku akcije u maju 2021. godine u Sloveniji je uhapšeno još 10 osoba, a ukupno je 48 osumnjičeno da su pripadali ovoj kriminalnoj grupi i da su učestvovali u krijumčarenju droge širom Evrope.\nNi u jednom od pomenutih saopštenja – Europola i srpske policije – ne spominju se imena osumnjičenih, ni da li su povezani sa škaljarskim ili kavačkim klanom. Ne spominje se ni hapšenje grupe Veljka Belivuka koja je bliska kavačkom klanu i koja je u Srbiji optužena za pet brutalnih ubistava.


Kvaka 23 :: Pisana verzija :: Prošlost bez empatije\n"Začuđen našim trijumfalizmom u pogledu članstva Kosova u Interpolu", on je predočio da je Priština to doživela kao poraz, "jer je posledica cele situacije i uvođenja taksi da su naši ljudi tamo ugroženi".\nVukčević je podsetio da sa kosovskim insititucijama, dok je bio tužilac, "nije bilo saradnje", ali da je saradnja sa Euleksom "bila veoma dobra" i da su on i njegovi zamenici odlazili na Kosovo i da se čak jednom prilikom "jedan od zamenika sreo sa Haradinajem".\nReč je o poslaniku Milovanu Drecunu, koji je, prema rečima Vukčevića, svojevremeno bio i deo predmeta koji se odnosio na govor mržnje i ratno huškanje u medijima tokom ratova devedestih.\n"Nedopustivo je, strašno i protivzakonito da se zakonodavna i bilo koja druga vlast meša u rad Tužilaštva za ratne zločine i uopšte u bilo koju pravosudnu instituciju, a mi sad toga imamo koliko hoćete", predočio je Vukčević.\nOn je konstatovao da su stvari na regionalnom nivou, u pogledu saradnje tužilaštava, u jednom trenutku "postale pozitivne" i da su izveštaji koje su Karla del Ponte i Serž Bramerc podnosili Savetu bezbednosti bili "pozitivni".\nVukčević je ilustrovao da je saradnja Beograda, Zagreba i Sarajeva bila "dnevna" i da je to funkcionisalo, ali da se odjednom "sve raspršilo", jer se u svim zemljama "promenila politička klima".\nNa pitanje da li to znači, kada je reč o Srbiji, da delovanje insititucija, poput Tužilaštva za ratne zločine, zavisi od političke klime, on je odgovorio da "mnoge stvari zavise i od ličnosti".\n"Takve insititucije moraju da predvode snažne i ličnosti sa integritetom", istakao je Vukčević i potvrdio da je, kao tužilac za ratne zločine, imao pritiske, naročito "u periodu vlade Vojislava Koštunice, ali da nije trpeo posledice".\nNa pitanje zašto je njegova komunikacija sa Aleksandrom Vučićem, na početku vlasti Srpske napredne stranke, bila dobra, a potom je potpuno nestala, Vukčević je ispričao da ga je, po dolasku na vlast, Vučić pozvao "preko jednog čoveka".\nNije želeo da pomene ime, ali je istakao da su on i Vučić "uspostavili pristojnu i korektnu komunikaciju".\n"Ona mora da zna da, kao članica Ujedinjenih nacija, mi moramo da poštujemo međunarodne organizacije, poput Haškog tribunala sa kojim imamo i zakon o saradnji, dve pravosnažne presude za genocid, uključujući i Rezoluciju o Srebrenici koja se poziva na presudu Međunarodnog suda pravde u Hagu", obrazložio je Vukčević.\n"Dakle, konstatovano je da se tamo desio genocid i tačka, to je gotovo, ne možete to da negirate", poručio je Vukčević i ocenio da takav stav premijerke "na nas baca ljagu".\n"Znate, svaki narod ima vladu kakvu zaslužuje, ali premijerka nas takvim stavovima u velikoj meri vraća unazad", ocenio je Vukčević, koga to podseća na "situaciju kada je onaj mučeni Kostić, u trenutku kada su nam uvodili sankcije, rekao kako ćemo jesti korenje".\nOn je primetio i da stavovi ministarke pravde, pa i premijerke, da Haški sud nje učinio dovoljno na polju pomirenja, govore da "one ne shvataju ulogu Suda".\nUpitan zašto u domaćem postupku za Srebrenicu, koji je pokrenut još dok je i sam bio tužilac, delo nije kvalifikovano kao genocid, već kao ratni zločin i da li to znači da i samo tužilaštvo učestvuje u negiranju te presude, on je odgovorio negativno.\nVukčević je precizirao da su "optuženi konkretni ljudi i da svako odgovara u okviru svog umišljaja".\nPrema njegovim rečima, "osobe kao što su Karadžić, Mladić, Tolimir, odgovaraju za genocid, jer je u njihovoj svesti postojala genocidna namera, a za ove optužene u Srbiji nismo našli dokaze da su imali genocidnu nameru".\nZato smo ih optužili za ratni zločin, nema "nikakve veze između stava Brnabićke i ovog", rekao je Vučević.\nNa pitanje da li smo u pogledu suočavanja sa prošlošću "džabe krečili", on je priznao da "mu to veoma teško pada".\nVukčević podseća da se jedan ceo tim ljudi trudio da izruči optužene, što je bio veoma težak posao, i da ispunjava međunarodne obaveze, a da se sada dešava ovo što se dešava".\nOdogovarajući na pitanje da li država, bez obzira ko je na vlasti, nikada nije stala iza suočavanja sa prošlošću i suđenja za ratne zločine, on je rekao "da mu je teško da odgovori na to pitanje, ali da se vlast ne može izuzeti i da bi se ta konstatacija mogla odnositi na ovu vlast".\nVukčeviću "ne pada lako" sve ovo što se dešava i smatra da je to "veoma loše" za društvo, "koje ne pokazuje empatiju prema žrtvama i što nema pijeteta prema žrtvama".\n"A to je bila premisa kada je Tužilaštvo za ratne zločine pre 15 godina počelo da radi - pijetet prema žrtvama i pravda za njihove porodice", zaključio je Vukčević. (kraj) zvs/dac


Za tri dana sankcioisano 710 učesnika u saobraćaju\nHome / Srebrenica•Bratunac / Dešavanja / Za tri dana sankcioisano 710 učesnika u saobraćaju\nKako se navodi iz Policijske uprave Zvornik tokom tri dana sankcionisan je veliki broj vozača.\nNa području Policijske uprave Zvornik, u periodu od 18. do 21. juna, realizovana je republička akcija pojačane kontrole učesnika u saobraćaju, sa ciljem većeg stepena bezbjednosti svih učesnika u saobraćaju.\nTokom navedene akcije, policijski službenici PU Zvornik su kontrolisali 1.256 učesnika u saobraćaju, od kojih je 710 sankcionisano po različitim osnovama iz oblasti bezbjednosti saobraćaja.\nKod 69 učesnika je utvrđena tehnička neispravnost na vozilima, a 282 učesnika su sankcionisana zbog dodatno postavljenih tamnih folija na staklenim površinama vozila. Pored toga, evidentirano je i 205 ostalih prekršaja po drugim osnovama iz oblasti bezbjednosti saobraćaja.\nPolicijska uprava Zvornik apeluje na sve učesnike u saobraćaju da poštuju zakonske odredbe, kako bi zaštitili sebe ali i druge učesnike u saobraćaju, navodi se.


MENADŽMENT: Održana XI godišnja Skupština SAM\nRad na profesionalnom razvoju menadžera, razmena znanja i iskustva kroz mentorski program, povezivanje menadžera, saradnja sa Vladom i njenim institucijama kao i promocija najboljih praksi u cilju unapređenja poslovnog ambijenta i ekonomskog razvoja, deo je ciljeva Srpske asocijacije menadžera (SAM) na kojima je rađeno u 2017, a koji će biti u fokusu i u ovoj godini, zaključeno je na 11. redovnoj godišnjoj Skupštini.\nPredsednik SAM-a Stanka Pejanović, istakla je da danas Asocijacija ima najveći broj članova od osnivanja – 434, za koje je realizovano više od 60 događaja sa akcentom na kontinuiranu edukaciju i profesionalni razvoj menadžera, promovisanje najboljih poslovnih praksi, odgovornog, etičkog i održivog poslovanja i efikasno povezivanje menadžera.\nPredstavljajući rezultate SAM-a i plan i program za 2018.godinu, Pejanović je istakla da prioritet SAM-a ostaje profesionalni razvoj menadžera i stvaranje lidera za budućnost kao i promocija odgovornog poslovanja.\nU ovoj godini planiramo inteziviranje saradnje sa srodnim udruženjima i organizacijama u regionu i Evropi, a u cilju unapređivanja ekonomske saradnje i razmene iskustava i najboljih poslovnih praksi, istakla je u svom izlaganju Pejanović.\nKao glavni ciljevi istaknuti su intenziviranje regionalne i međunarodne saradnje i pozicioniranje SAM-a kao lidera u regionu s obzirom na to da je Srbija ove godine preuzela predsedavanje SAMIT100 poslovnih lidera jugoistočne Evrope koji će se održati krajem juna u Srbiji.\nPromovisanje liderstva i profesionalni razvoj mladih menadžerima realizuje se kroz jedinstveni, ekskluzivni mentorski program Asocijacije, MenProSAM. Kroz ovaj program je u tri generacije bilo uključeno više od 150 članova, ca ciljem razvoja mladih menadžera kroz podršku uspešnih lidera i eksperata, takođe članova Asocijacije.\nKako bi se članovi SAM-a konstantno profesionalno usavršavali, tokom ove godine, organizovano je više od 30 ekskluzivnih predavanja, treninga i radionica sa domaćim i stranim predavačima koji su prenosili najnovije svetske trendove na poljima uticajnog menadžmenta, inovacija, motivacije, razvoja ljudskih resursa, analize produktivnosti, kao i novih veština lidera. Podsticanje poslovnog povezivanja profesionalnih menadžera i kompanija, negovano je preko već tradicionalnih događaja poput SAM Wine Club, After Holiday Cocktail i Junskog susreta.\nKraj godine, Srpska asocijacija menadžera obeležila je dodelom prestižnih "SAM Godišnjih nagrada” na svečanom događaju "SAM Gala 2017”.\nIntegritet, odgovorno liderstvo, stručnost, kontinuirani razvoj, održivost, tolerantnost, jednakost, pozitivnost i poverenje su vrednosti koje će Srpska asocijacije menadžera promovisati i u 2018. godini, stoji u saopštenju SAM-a.


source.ba | Relativno dobar raspored za FK Sarajevo u drugom pretkolu Lige prvaka\nFudbalski klub Sarajevo saznao je ime eventualnog protivnika u drugom pretkolu Lige prvaka.\nUkoliko u prvom pretkolu eliminira ekipu velškog Connah's Quay Nomadsa, prvak BiH u drugom pretkolu igrat će s boljim iz meča Dynamo Brest (Bjelorusija) - Astana (Kazahstan).\nSusret će biti odigran 25. ili 26. augusta, a ekipa Sarajeva će biti gost. Pobjednik će se plasirati u treće pretkolo Lige prvaka, dok će poraženi evropski nastup nastaviti u trećem pretkolu Europa lige.\nTagovi: Liga prvakaFK Sarajevo


Što dalje od ozbiljnosti - Redakcijski komentar - Dnevni list Danas\nPočetna » Dijalog » Redakcijski komentar » Što dalje od ozbiljnosti\nU ovom trenutku zapadni mediji pomno izveštavaju kako u dva svetska grada – Moskvi i Hongkongu – prkosna opozicija demonstrira protiv autoritarne vladavine.\n2Piše: Redakcijski komentar 13. avgusta 2019. 14.01 Izmenjeno: 14.02\nPrenose, kako peti uzastopni vikend, demonstranti marširaju u Moskvi, nezadovoljni zato što opozicioni kandidati nisu uspeli da skupe potpise i predaju liste na izborima za gradsku vlast. I nastavljaju proteste tražeći puštanje stotina demonstranata, aktivista i opozicionih političara koje su vlasti privele prethodnih nedelja.\nA deseti uzastopni vikend, demonstranti izlaze na ulice u Hongkongu, iako snage bezbednosti ispaljuju po njima nemilice suzavac, koji ulazi u stanove. Protesti u Hongkongu počeli su zbog promene zakona o izručivanju, ocenjenom kao korak ka dominaciji kineskog jednopartijskog sistema. Scene brutalnih obračuna snaga bezbednosti i demonstranata postali su redovni snimci na društvenim mrežama.\nA kako izgleda leto nezadovoljstva, kako ga zovu svetski komentatori, u Srbiji? Ovog vikenda je prilikom 36. protesta došlo do incidenta kada su pripadnici vojne jedinice „Kobre“ u civilu podigli ogradu ispred Predsedništva i izgurali grubo jednog od vođu protesta studenta Srđana Markovića. Za nas je to i Moskva, i Hongkong, ali i Pariz, budući da je predsednik Vučić događaj odmah uporedio sa protestima Žutih prsluka. Protesti „1 od 5 miliona“ nastali su jesenas ubrzo nakon talasa demonstracija u Francuskoj.\nMeđutim, na obe strane – i na strani Vučićeve vlasti, ali i na strani protesta „1 od 5 miliona“, kod nas nije vidljivo gde je granica inata i prkosa, a gde nadmetanje u neozbiljnosti. Jer, šta je nego neozbiljno i to vrlo blago rečeno, ako predvodiš demonstracije protiv nasilne autokratije, a modrice i izbacivanje preko ograde predstavljaš kao totalnu brutalnost, a sebe kao heroja otpora. Da li se to besprizorno „kačiš“ na slike iz Hongkonga ili Moskve?\nIli u stvari glumiš Vučića i njegov smisao za izvrtanje istine do krajnjih granica besmislenosti ili što bi rekao Danasov kolumnista Basara beslovesnosti? Niko ne kaže da su modrice u redu, ali zaleganje kao da su to ljute rane iz kosovskog boja čini samo da politika ljudima deluje kao estrada i rijaliti. A ko to ume da iskoristi do krajnjih granica je naravno Vučić. Iako svestan da je u defanzivi, što se jasno videlo u njegovom odgovaranju na „modrice“, on smesta pravi još veći „rijaliti“ – menja „scenografiju“, izbacuje ogradu, uključuje devojke koje će da ga čuvaju, valjda kao Gadafija, i skreće priču što dalje, samo što dalje, od svake ozbiljnosti.\n13. avgusta 2019. u 14.10\nOno što mi nije jasno, a što ste lepo kroz ovaj tekst komentarisali, jeste činjenica da nikome u ovoj Srbiji, ko već mesecima protestuje protiv autoritarne vlasti, nije palo na pamet da ruskim demonstrantima pošalje poruku podrške i da m kaže da i ovde u Srbiji, kao i tamo u Moskvi, ima ljudi koji se bore protiv autoritarizma svog Predsednika države.\n13. avgusta 2019. u 16.08\nJa verujem u proteste jedino ako ih organizuje Srđa Popović.


"Ćevap fest" od sutra do nedjelje u Banjaluci\nNaslovna/Banjaluka/“Ćevap fest” od sutra do nedjelje u Banjaluci\nBANJALUKA – U Banjaluci će od sutra do nedjelje, 2. juna, biti održan “Ćevap fest”, čiji je cilj promocija banjalučkog ćevapa, rekao je danas gradonačelnik Igor Radojičić.\n“Ambicija je da treći “Ćevap fest” nadmaši prethodna dva, koja su, kada se sabere, imala više desetina hiljada posjetilaca”, naveo je Radojičić.\nOn je istakao da je promotivna kampanja rađena u Srbiji i Sloveniji i da se očekuju posjetioci iz ovih zemalja.\nRadojičić je dodao da će na ovogodišnjem “Ćevap festu”, koji će biti održan na platou kod Muzeja savremene umjetnosti Republike Srpske, učestvovati devet roštiljnica.\nOn je pozvao građane i goste da dođu, naglasivši da će vikend biti interesantan jer je obezbijeđen bogat kulturno-zabavni program.\nRadojičić je naglasio da će istovremeno u Parku “Petar Kočić” biti održan Festival cvijeća, koji je i prodajnog karaktera sa edukativnim sadržajima.\nPromoter i zaštitno lice “Ćevap festa” Nebojša Kuštrinović rekao je da je banjalučki ćevap ukusom i kvalitetom već osvojio Evropu, te da ga žele zaštititi na jelovnicima cijele planete. “Da bude naš proizvod sa geografskim porijeklom”, istakao je Kuštrinović.\nKuštrinović je naveo da će gastro festival biti otvoren sutra u 15.00 časova i trajati do nedjelje do 15.00 časova, te dodao da će velika porcija banjalučkog ćevapa koštati četiri KM, a mala dvije KM.\nPrema njegovim riječima, tokom prvog festivalskog dana posjetioce će zabavljati lokalni bendovi “Infiniti” i “Raspašoj”.\nU subotu, 1. juna, program će početi u podne nastupom dječijih ansambala kulturno-umjetničkih društava “Sveti Sava”, “Pelagić” i “Veselin Masleša”, te učenika Muzičke škole.\nKuštrinović je rekao da je predviđen i nastup stendap komičara Miroslava Đorđevića, hora Pozorišta “Jazavac” i Gradskog tamburaškog orkestara, a uveče je planiran i nastup grupe “Nervozni poštar”.\n“Ćevap fest” organizuju Gradska uprava i Turistička organizacija.\nBanjaluka festival festival cvijeća gradonačelnik Gradska uprava Jazavac nastup promocija Sava Sveti Sava Veselin Masleša Vikend\nBoračke zgrade u Adi opet poplavljene fekalijama, stanari očajni: “Evo šta smo dobili za našu žrtvu” (VIDEO)\nUskoro nova fasada na još jednoj stambenoj zgradi\nBeba na meti pedofila! (UZNEMIRUJUĆI SADRŽAJ) posted on Monday, 3. December, 2018.\nNormalizovan saobraćaj u Zalužanima posted on Friday, 25. January, 2019.\nAsocijacija autoškola BiH podržava skuplje vozačke ispite posted on Tuesday, 13. November, 2018.


Sandra Drinčić Business predavanja - Sandra Drinčić\nNakon pet godina, održano je novo predavanje ,Feng Shui metafizičke tajne – Sandra Drinčić’ u centrali Raiffeisen banke za Srbiju. Nove teme, nove tajne, nove aktivacije i ovaj put su održane Pregledajte predavanje u celosti\nPredavanja – Sandra Drinčić\nU okvirima svih vrsta firmi i kompanija koje streme kontinuiranom unapređivanju svoje filozofije poslovanja pre ili kasnije nastane potreba za pronalaženjem dodatnih…Pregledajte ponudu u celosti\nKoliko je stanje duha i tela u direktnoj vezi sa ambijentom prostora u kojem boravimo? Sandra Drinčić, Međunarodni Qi Mag Feng Shui & Soma Health stručnjak, održala je predavanje o Feng shui tajnama…Pregledajte predavanje u celosti\nXII Forum hotelijera i hotelskih domaćinstava, u organizaciji časopisa “Turistički Svet”, udruženja za turizam Privredne komore Srbije i Univerziteta Singidunum, održan je…Pregledajte predavanje u celosti\nU centrali Raiffeisen banke, na Novom Beogradu, održana je Feng Shui radionica Sandre Drinčić. Organizacija njihovih radionica, koje se održavaju jednom…Pregledajte radionicu u celosti\nKontinuirano uspešno poslovanje ove kompanije, njen neprekidan razvoj i napredak kako u Srbiji, tako i na inostranim tržištima, pokazuje poslovnu stručnost njenih kadrova…Pregledajte radionicu u celosti\nCrowne Plaza – Beograd\nU sklopu “Celebrate Service Week”, nedelje koju svi hoteli “IHG” lanca posvećuju svojim zaposlenima, organizovano je i predavanje Sandre Drinčić. U želji da se na svom radnom…Pregledajte radionicu u celosti


Tiket dana (sreda, 12.09.2018) – Kladjenje.rs\nHomeTiket danaTiket dana (sreda, 12.09.2018)\nTiket dana (sreda, 12.09.2018)\n12 Septembra, 2018 Peca Tiket dana 0\nDan za obilaženja kladionica u širokom luku, ili ipak nije tako? Ponuda je, posle završetka dva kola u Ligi nacija, više nego slaba, ali pokušaćemo da sastavimo jedan tiket.\nViborg – Fredericija – 1 @ 2.10 u 1xbet\nU šesnaestini finala danskog Kupa sastaju se dva drugoligaša, koji imaju ambiciju da od naredne sezone budu deo elite. Viborg za sada dobro gura u prvenstvu i nalazi se na deobi prvog mesta sa ekipama Kogea i Tisteda. U dobroj su seriji rezultata, u šest poslednjih utakmica, zabeležili su četiri pobede i dva remija. Za vikend su uspeli da preokrenu protiv Naetveda i slave sa 2:1. Fredericija je neprijatno iznenadila u nedelju i izgubila od Nikobinga, pa sada zaostaju za vodećim ekipama četiri boda. Viborg je favorit u ovom duelu, ali se radi o dosta izjednačenim ekipama, pa treba biti oprezan.Registruj se na 1XBet\nNordhauzen – Babelzberg – 0-2 @ 1.81 u 10Bet\nU derbiju sedmog kola nemačke regionalne lige Severoistok igraju drugoplasirani Nordhauzen i trenutno treći na tabeli, ekipa Babelzberga. Na čelu je Kemnicer, tim sa maksimalnim učinkom, a ove dve ekipe biće im najveći konkurent u borbi za tron. Domaćin je sakupio četiri pobede i dva remija u dosadašnjem toku prvenstva, dok je Babelzberg, uz četiri trijumfa, upisao po jedan poraz i remi. Ovo su pomalo atipične nemačke nizerazredne ekipe i na njihovim mečevima ne pada previše golova. Nordhauzen je primio samo dva, a Babelzberg četiri u prethodnih šest kola. Prošle sezone u međusobnim duelima bilo je 0:0 i 1:0 za Nordhauzen. Sumnjamo da će gledaoci videti mnogo golova i sada.Registruj se na 10Bet\nRusija – Australija – tr 3:0 @ 1.50 u Bet365\nU prvom kolu Grupe C na 19. Svetskom prvenstvu u odbojci, najveći favorit za titulu, selekcija “zbornaja komande” igra protiv Australije. Sistem takmičenja je dosta čudan, igraju se tri faze pre završnih okršaja, a računa se svaka utakmica. Zato Rusi, bez obzira što je tek početak takmičenja, planiraju da maksimalno uđu u meč, a ako tako bude “oziji” nemaju šta da traže. Australija je imala jedan dobar period rezultata, ali je to sada iza njih, dok su Rusi jaki kao što odavno nisu bili. Kvota na pobedu “baćuški” je mala, pa smo pokušali sa tačnim rezultatom, 3:0 za Rusiju.Registruj se na Bet365\nUkupna kvota na tiketu za sredu u kladionici Bet365 iznosi 5.86.\nTip dana: Srbija – SAD: “Orlovi” napadaju Amerikance na startu


Kon: Zbog gastarbajtera RASPUST mora da počne pre Svetog NIkole\nIzvor: OkRadio.rs, 25.Nov.2021, 13:21\nEpidemiolog i član Kriznog štaba Predrag Kon upozorava da bi đaci trebalo da odu na raspust pre nego što naši građani iz inostranstva počnu da se vraćaju u Srbiju za praznike. Kon se osvrnuo i na saopštenje Svetske zdravstvene organizacije da će do marta 2022. godine još 700.000 ljudi širom Evrope preminuti od posledica kovida. Epidemiolog navodi da je realan broj preminulih od početka pandemije između 10 i 20 miliona, jer naknadne analize uvek pokažu da je veći broj preminulih. - Zima je period kad su respiratorne infekcije najčešće i prenos najlakši moguć zbog boravka u zatvorenom. Prošle godine se pokazalo da je...\nIzvor: Blic, 26.Nov.2021, 09:25\nEpidemiolog i član Kriznog štaba dr Predrag Kon kaže za RTS da ulazimo u period nepovoljnih epidemijskih događaja – zima, slavlja, slave, katolički, pa pravoslavni Božić. Ipak, kako kaže, optimista je da će se nastaviti pad broja novozaraženih. Iznosi i dva glavna razloga da raspust počne...


Niška televizija » Liga Roma: Zakon o legalizaciji da obuhvati i romske mahale (VIDEO)\nLiga Roma: Zakon o legalizaciji da obuhvati i romske mahale (VIDEO)\nObjavljeno 03.02.2014. 15:18\nU Srbiji 80 odsto romskih naselja nije legalizovano i ima veoma lošu infrastrukturu. Liga Roma predlaže da Zakon o legalizaciji obuhvati i romske mahale kako bi njihovi stanovnici dobili uslove da se integrišu u gradske celine. Ova organizacija je pripremila i platformu za izradu predloga lex specialis Zakona o legalizaciji romskih naselja, kaže predsednik Osman Balić.\nOko 100.000 Roma u Srbiji živi u neformalnim naseljima, takozvanim mahalama koje su potpuno izolovane od ostatka grada. Izgradnju ovih naselja pomagala je i država, samim tim što je za pojedina delimično obezbedila komunalnu infrastrukturu. Sada, međutim, romska naselja ne mogu da se legalizuju, a samim tim je svaka gradnja u njima nezakonita, kaže predsednik Lige Roma Osman Balić.\nLiga Roma predlaže platformu za izgradnju i usvajanje lex specialis Zakona o legalizaciji romskih naselja.\nMali broj Roma je za vreme socijalizma bio uključen u oficijelnu podelu stanova, kaže Balić, i dodaje da ih je i to primoralo na neformalnu gradnju prostora za život. Prilikom legalizacije mahala tehnički kriterijumi bi bili znatno niži, ali bi se one ipak integrisale u gradske sisteme, dodaje Balić.\nOpština obavestila o uslovima zakupa javnih površina u Tvrđavi (VIDEO)


TOMISLAV NIKOLIĆ NESTAO! - MUP i VLADA SRBIJE ne znaju gde se nalazi 12 dana!\nTOMISLAV NIKOLIĆ NESTAO! – MUP i VLADA SRBIJE ne znaju gde se nalazi 12 dana!\nSlužbenici iz Nemanjine 11 danima ne mogu da stupe u kontakt sa Savetom za saradnju sa Rusijom i Kinom jer mu ne rade telefoni, a više nema ni sajt ni mejl adresu.\nBivši predsednik Srbije Tomislav Nikolić dobio je novi državni posao, ali je rešio da ga radi u strogoj ilegali. Zvuči neverovatno, ali Nacionalnom savetu za saradnju sa Rusijom i Kinom, koji vodi dojučerašnji šef države, ne može da uđe u trag čak ni Vlada Srbije koja ga je osnovala!\n– Nemamo kome da šaljemo zvanične dopise, niti postoji neko iz tog saveta sa kim možemo da koordiniramo aktivnosti. Ipak je reč o savetu koji je pod nadležnošću Vlade i nije baš normalno da oni ne znaju šta mi radimo, niti mi znamo šta oni rade. Što se tiče nas u Naminjinoj 11, savet za nas kao da ne postoji, jer nema sajt, kontakt telefone, elektronske adrese… Nemamo kome da se obratimo – otkriva izvor Kurira iz Vlade Srbije.\nKonstitutivna sednica Nacionalnog saveta za saradnju sa Rusijom i Kinom održana je 24. jula i na njoj su definisane upravo oblasti na kojima će biti važna koordinacija sa Vladom. Uglavnom je reč o velikom broju projekata u oblasti saobraćaja i energetike.


Verovali ili ne: Profesionalni golman u finalu Eurosonga - Vest - Nogomania.rs\nVerovali ili ne: Profesionalni golman u finalu Eurosonga\nŽeremi Makis u golmanskom dresu. (foto: Zvanični FB/TW/IG igraća)\nBelgijanac Džeremi Makis je odabrao dva najunosnija zanimanja, gde će ukoliko prekine s fudbalom uvek moći da nastavi s pevanjem.\nEvrovizija je ovih dana top tema u svim medijima zbog Konstrakte, a još jedna zanimljiva pojava je stigla s tog takmičenja. Naime, Džeremi Makis, predstavnik Belgije, pored pevanja voli i fudbal, a i profesionalni je golman u jednom klubu u drugoj ligi!\nDžeremi Makis nikad nije krio da mu je fudbal jedna od dve najveće ljubavi, dok je druga, naravno, pevanje kako se i moglo zaključiti posle njegovog uspeha.\nKao pevač se okušao i domogao se velikog finala, a inače, on je na početku ove sezone potpisao i ugovor sa belgijskim drugoligašem, ekipom Ekselzior Virtonoma, koja zauzima visoko osmo mesto u sezoni.\nOno što je još zanimljivo je to da je Makis ogroman navijač Juventusa i da mu Evrovizija i poseta Torinu dobijaju sasvim novu dimenziju kada se radi o uživanju ovog fudbalera.\n"Eurosong je veoma bitno takmičenje i srećan sam što sam ovde. Odgovoran sam na bini i na terenu," izjavio je Žeremi.\nZida se bedem na "Enfild roudu": Van Dajk dobija top partnera\nMoratina šala na Alegrijev račun: Nula šuteva, mister bi bio ponosan na nas\nBomba iz Italije: Pogbin povratak u Juventus\nKontroverzni direktor najavio bombu prelaznog roka: Srbin dolazi u Juventus


Ватерполо | BELI ORLOVI\nB.O na fejsuSrbija – Vels 6:1\tReklame\tREKLAME 2\tCategory Archives: Vaterpolo\nFantastična premijera srpskih vaterpolista!\nNema komentara Vaterpolo reprezentacija Srbije savladala je danas na startu olimpijskog turnira selekciju Mađarske, posle sjajne igre tokom većeg dela meča.\nU prvom kolu Grupe B na Olimpijskim igrama u Londonu, vaterpolisti Srbije ubedljivo su danas savladali velikog rivala, selekciju Mađarske rezultatom 14:10, po šetvrtinama 2:2, 3:1, 6:3, 3:4.\nSrpski ”delfini” su od početka pokazali sigurnost u igri, nametnuli svoj ritam igre i primorali Mađare da konstantno jure rezultat.\nU tome su izabranici Deneša Kemenjija bili donekle uspešni tokom prve četvrtine koja je završena rezultatom 2:2, ali je u nastavku reprezentacija Srbije zaigrala mnogo bolje u odbrani, sve zapaženiji je bio golman Slobodan Soro i razlika je bila sve ubedljivija u korist naše reprezentacije.\nRastu srpske rezerve zlata!!! Prvaci smo u vaterpolu!!!\nNema komentara Novi uspeh srpskog vaterpola i sporta u celini. Srbija je u Ajndhovenu osvojila titulu prvaka Evrope! U neizvesnom finalu savladana Crna Gora sa 9:8!\nPočetak meča obeležavaju golmani, nekoliko odličnih intervencija na obe strane. Konačno, Stefan Mitrović ”probija led”, koristi igrača više i Srbija vodi 1:0.\nIpak, uzvraćaju Crnogorci golom Janovića, takođe sa igračem više posle isključenja Aleksića – 1:1 i tim rezultatom se ušlo u drugu četvrtinu.\nSrbija ponovo prva dolazi do gola, Rađen ovoga puta koristi igrača više, ali Ivović ubrzo donosi novo izjednačenje Crnoj Gori – 2:2.\n“Delfini” potopili svetske šampione, Srbija u finalu Evropskog prvenstva!\nNema komentara Vaterpolo reprezentacija Srbije je pobedila aktuelnog prvaka sveta, Italiju, sa 12:8 i tako se plasirala u finale Evropskog prvenstva koje se održava u Ajndhovenu.\nNeobično je počeo ovaj meč, za koji su akteri iz oba tabora tvrdili da će proći bez mnogo pogodaka, jer je upravo goleada obeležila uvodnih osam minuta tokom kojih su se mreže tresle čak devet puta.\nVaterpolisti Crne Gore pobedili Srbiju\nNema komentara Vaterpolisti Srbije poraženi su u poslednjem kolu grupe A od Crne Gore sa 11:7 (3:2, 3:1, 3:4, 2:0). Zahvaljujući ovom rezultatu, u polufinale su se plasirale i Srbija i Crna Gora, dok je ekipa Hrvatske, kojoj je trebalo da “delfini” ne izgube, ostala bez završnice takmičenja.\nPosle odbranjenog peterca Mlađana Janovića, golman Srbije Slobodan Soro podigao je samopouzdanje saigračima koji su golovima Vanje Udovičića i Živka Gocića poveli sa 2:0.\nMeđutim, usledio je neočekivan pad i Crna Gora je sa tri gola došla do prednosti posle prve četvrtine. Use Facebook to Comment on this Post\nVaterpolisti Srbije u trenucima predaha prošli u polufinale Evropskog prvenstva\nNema komentara Vaterpolo reprezentacija Srbije plasirala se u polufinale šampionata Evrope u Ajndhovenu u Holandiji kolo pre kraja takmičenja po grupama.\nU utakmici četvrtog kola B grupe Crna Gora i Španija odigrali su 10:10, pa duel između srpskih i crnogorskih vaterpolista u poslednjem kolu za našu selekciju neće imati takmičarski značaj.\nNajefikasniji igrači derbija ove runde nadmetanja bili su kapiten Crne Gore Nikola Janović i Španac Albert Espanjol sa po četiri pogotka.\nUkoliko bi Srbija izgubila od Crne Gore, reprezentacija Hrvatske bi mogla da je stigne po broju bodova, ali bi naši vaterpolisti i tada osvojili prvo mesto zbog pobede u međusobnom duelu (15:12). Use Facebook to Comment on this Post\n“Piško” Dobud udara Filipa Filipovića – Srbenda uzvratio sa 3 prsta!\nNema komentara http://www.youtube.com/watch?v=sH2UmnwAT_E}\nPotopljen i evropski prvak, “delfini” pobedili Hrvate!\n1 Comment Vaterpolo reprezentacija Srbije pobedila je na Evropskom prvenstvu u Ajndhovenu branioca titule, Hrvatsku, sa 15:12 i tako napravila odlučujući korak ka direktnom plasmanu u polufinale.\nDa će ovaj meč “večitih rivala” proteći vrlo burno moglo je da se nasluti iz samog sistema takmičenja: pobednik grupe je oslobođen obaveza u četvrtfinalu, jer se direktno plasira među četiri najbolje ekipe a time ima i dodatni dan odmora. Na takmičenju kakvo je šampionat kontinenta svaki trenutak predaha od velike borbe u bazenu je dragocen, a ako to može da omogući pobeda i to protiv jednog od najvećeg rivala, onda je jasno otkuda “raspucanost” oba učesnika. Use Facebook to Comment on this Post\nVaterpolisti Srbije se namučili protiv Nemačke\nNema komentara Vaterpolisti Srbije očekivano su upisali i drugi trijumf na Evropskom prvenstvu koje se održava u Ajndhovenu. “Delfini” su pobedili selekciju Nemačke rezultatom 13:12.\nOdbrana izabranika Dejana Udovičića nije se isticala u uvodnim minutima pošto je dozvolila rano vođstvo Nemcima od 2:0 nakon dva rana isključenja Pijetlovića. Srbija je ubrzo stabilizovala igru i izjednačila na 2:2, ali je Nemačka iskoristila novu prednost igrača više i prvu četvrtinu rešila rezultatom 3:2.\nIpak, ravnoteža je ubrzo vraćena na pravu meru jer su “delfini” do poluvremena zaigrali dosta angažovanije u napadu, pa i odbrani, što je rezultiralo prednošću od dva gola pred pauzu – 7:5. Use Facebook to Comment on this Post\n“Delfini” sjajno otvorili Evropsko prvenstvo – lekcijom Špancima!\nNema komentara Vaterpolo reprezentacija Srbije je odličnom igrom savladala Španiju 8:5 (1:0, 2:3, 3:1, 2:1) na startu Evropskog prvenstva koje se održava u Ajndhovenu.\nMeč rivala koji su na Svetskom prvenstvu u Rimu igrali u finalu, počeo je uz sjajne odbrane i nešto “stegnutije” napade na obe strane, bez mnogo inovacija. Tvrda igra donela je i nešto oštrije prekršaje, pa je “furija” na samom startu dobila priliku da iz peterca povede, no glava golmana Soroa sprečila je da lopta završi u mreži. Use Facebook to Comment on this Post\nUdovičić: Potreban nam je odmor\nSRBIJA ČEKA BOLJEG IZ DUELA JAPAN – NEMAČKA… Use Facebook to Comment on this Post\nFilipović se raspucao protiv Australije, Srbija u četvrtfinalu\nSVETSKO PRVENSTVO U ŠANGAJU… Use Facebook to Comment on this Post


You are at:Home»Prethodna izdanja»131»Upravljanje korisničkim iskustvom 2019.\nSavremeno poslovanje podrazumeva customer–centric pristup, odnosno strategiju koja se zasniva na stavljanju korisnika na prvo mesto, ne samo u smislu da mu se pruža sjajan korisnički servis, već i da mu se obezbeđuje sjajno korisničko iskustvo. Stoga dobro upravljanje iskustvom korisnika (definisano od strane Gartnera kao praksa stvaranja i reagovanja na korisničke interakcije kako bi se ispunila ili premašila njihova očekivanja, što dovodi do većeg zadovoljstva, lojalnosti i zalaganja korisnika), postaje sve značajnije. Zbog toga se javila i potreba za uvođenjem upravljačkih pozicija čiji zadatak bi bio upravo bavljenje nekim vidom customer experience managementa, a u svom nedavnom istraživanju Gartner navodi da sada skoro 90% organizacija ima chief experience officera, chief customer officera ili neki ekvivalent tome. Pri tome, ove uloge nisu podređene direktorima marketinga (chief marketing officer – CMO) uprkos tome što marketinški departmani preuzimaju kontrolu nad ključnim aspektima postignuća korisničkog iskustva unutar svojih organizacija.\nPrema Gartneru, organizacije sve ozbiljnije shvataju korisničko iskustvo (customer experience – CX) izdvajajući više resursa i talenata za ovu disciplinu. Gartnerovo istraživanje Upravljanja korisničkim iskustvom 2019. ( 2019 Customer Experience Management Survey) je otkrilo da su 2017. godine funkcije chief experience officer (CXO), chief customer officer (CCO) ili ekvivalent njima nedostajale u više od 35% organizacija, a da je 2019. nedostajalo samo 11% i 10% jedne odnosno druge uloge…


Sud u Strazburu osudio Tursku zbog raspuštanja udruženja\nEvropski sud za ljudska prava osudio je danas Tursku zbog raspuštanja jednog udruženja, podsećajući da je ta oštra mera rezervisana za veoma ozbiljne okolnosti.\n"Sud podseća da prosto raspuštanje udruženja predstavlja izuzetno oštru meru koja ima velike posledice po njegove članove, i da se to može tolerisati samo u veoma ozbiljnim okolnostima", navodi se u saopštenju suda sa sedištem u Strazburu.\nSudije su ocenile da je Ankara prekršila pravo na slobodu okupljanja i udruživanja ; raspuštanjem udruženja Adana Tajad, čiji je deklarisani cilj pomaganje porodicama pritvorenih i osuđenih koje su vlasti optužile za širenje propagande u korist Radničke partije Kudistana (PKK).\nUdruženje je raspušteno 2009. godine zbog "terorističke propagande" pojedinih članova izvršnog odbora, iako presude u tom postupku još nisu bile pravosnažne.\nSud u Strazburu takođe smatra da neke činjenice na koje se sud oslanjao "ne mogu same po sebi predstavljati podsticanje na terorizam". Jedino što bi moglo da predstavlja oblik propagande bila je distribucija novina, ali sud nije dokazao da njihov sadržaj predstavlja podsticanje na terorizam, dodaje se.\nU tom slučaju, turska vlada takođe nije dokazala da je raspuštanje udruženja jedina opcija za postizanje ciljeva kojima su težile vlasti.\n"Što se tiče moralne štete koju je podnosilac predstavke pretrpeo, (sud) smatra da nalaz kršenja sam po sebi predstavlja dovoljno pravedno zadovoljenje", zaključio je Sud u Strazburu.


Contentsquare, platforma za stvaranje boljeg korisničkog iskustva, uzela investiciju od 500 miliona $\nKao deo investicije, Majkl Kombs, predsednik Soft Bank Group International, pridružiće se odboru Contentsquare-a.\nContentsquare, platforma u oblaku koja pomaže preduzećima da razumeju kako i zašto korisnici stupaju u interakciju sa njihovim aplikacijama, mobilnim uređajima i veb lokacijama, prikupio je dodatnih 500 miliona dolara investicija i sada se vrednuje na 2,8 milijarde dolara. Novo finansiranje omogućiće kompaniji da se proširi u SAD-u i Evropi, sa planovima za širenje u Aziji i Latinskoj Americi. Sredstva će koristiti i za akvizicije i razvijanje strategije izlaska na tržište.\nSoft Bank Vision Fund 2 predvodio je novo finansiranje i pridružio se postojećim investitorima Eurazeo Growth, Bpifrance, KKR, Canaan Partners, Highland Europe, kao i fondovima kojima upravljaju Black Rock Private Equity Partners, koji su takođe učestvovali u finansiranju. Ovom rundom, Contentsquare je od svog osnivanje 2012. godine podigao ukupno 810 miliona dolara investicija.\nStartap iz Pariza razvio je platformu u oblaku koja pomaže preduzećima da stvore bolja korisnička iskustva analizom ponašanja korisnika putem anonimnih interakcija na mreži. Zatim pruža preporuke usmerene na povećanje korisničke baze, prihoda, angažovanja i rasta.\nContentsquare trenutno sarađuje sa oko 750 kompanija, od kojih je oko trećina među Fortune 500, a gotovo polovina poslovanja trenutno se generiše u SAD-u, rekao je osnivač i direktor Džonatan Čerki.


Najbolji evropski grad za život uskoro bi trebalo cijeli da bude pokriven 5G mrežom - BIGportal.ba\n8 Maja, 2020 8 Maja, 2020 0442\nČlan bečke gradske vlade za digitalizaciju, Peter Hanke je stoga postavio cilj: “Beč bi trebao da postane prvi grad u Evropi potpuno pokriven 5G mrežom”. Programom finansiranja vrednim 20 miliona evra Grad Beč sada osigurava da se brzo izvrše potrebna ulaganja u širenje mreže.\n“Za Beč, kao najbolji grad za život, neophodna je dobra ponuda komunikacijske tehnologije. Uz širenje širokopojasne mreže pomoću optičke tehnologije, mobilna komunikacija jedno je od osnovnih obeležja koja čine izvanredno mesto za život i savremenu poslovnu lokaciju s najnovijom tehnologijom. 5G je najnovija generacija mobilne mreže i mobilni internet postaje sve važniji. To primećujemo i sada u krizi. Zato podržavamo brzo širenje 5G mrežu u Beču sa 20 miliona evra “, rekao je Peter Hanke, član gradske vlade za finansije i digitalizaciju.


Jezici služe da bi spajali ljude - Akademija Oxford Blog\n8. februara 2019. Akademija Oxford Zanimljivo\nDošli ste u neku stranu zemlju, a ne služite se čak ni engleskim jezikom, pa tek tada shvatate da zaista imate problem u komunikaciji? Da ne biste došli u tu situaciju, imajte na umu da jezici služe da bi spajali ljude, te na vreme razmislite o učenju nekog stranog jezika.\nIako se već u osnovnoj školi obavezuju đaci da nauče najpre engleski jezik, a zatim i još jedan strani i to najčešće francuski, nemački i ruski, činjenica je da to nije dovoljno za dobro sporazumevanje.\nU tome vam mogu pomoći kursevi i obuke stranih jezika, a njih u toku cele kalendarske godine organizuje Obrazovni centar Akademije Oxford na više od 20 lokacija u našoj zemlji. Velika je prednost učenja stranog jezika na taj način, jer iskusni profesori, koji su u većini slučajeva i izvorni govornici konkretnog jezika, nastoje da približe na što bolji način materiju polaznicima. Zato i jeste fokus stavljen na komunikaciju na odabranom stranom jeziku, tako da vrlo brzo kandidati imaju mogućnost da pokažu u kojoj meri su usvojili prezentovana znanja.\nČinjenica je da će znanje makar engleskog jezika pomoći svakome da se snađe u bilo kojoj stranoj zemlji, jer je poznato da je to jezik koji gotovo svako iole obrazovan govori.\nNaravno da pomenuta obrazovna institucija u ponudi ima i specijalističke edukacije, tako da obuka i kurs stranog jezika može biti usmerena samo na razvoj komunikacionih veština, ali i dostupna onim kandidatima, koji žele da steknu viši nivo znanja bilo kog stranog jezika.\nMoramo posebno da napomenemo i to da su sve obuke i kursevi stranih jezika u okviru pomenute institucije usklađene sa pravilima, koja podrazumeva trenutno aktuelni jezički okvir, poznat kao CEFR (The Common European Framework for languages). Sa tim u vezi napominjemo da kandidat stiče sertifikat o poznavanju odabranog stranog jezika na jednom od ukupno šest nivoa, koliko ih podrazumeva navedeni jezički okvir. A sve to u velikoj meri utiče i na poboljšanje njegove radne biografije, dok mu ujedno omogućuje da sa mnogim strancima komunicira na različitim nivoima.\nOsnovni cilj pohađanja specijalizovanih kurseva stranih jezika jeste da se svakome pruži mogućnost ne samo da stekne osnovna znanja engleskog, nemačkog i ruskog, odnosno grčkog i francuskog jezika, ali i mnogih drugih jezika koji se širom sveta govore, već i da unapredi znanje koji ima, te da poboljša veštine komunikacije na odabranom jeziku. Sve to će pomoći apsolutno svakom pojedincu da bez ikakvih smetnji komunicira sa bilo kojem strancem, kako u drugoj zemlji, tako i na teritoriji Srbije, jer je poznat podatak da sve veći broj stranih državljana našu zemlju posećuje.


Radonjić prvo zimsko pojačanje Radničkog 1923 | InfoKG - Gradski portal - Kragujevac - Najnovije vesti\nRadonjić prvo zimsko pojačanje Radničkog 1923\n13:00 | Ponedeljak, 03 02 2020\nNapadač Nenad Radonjić (23) je prvo pojačanje Fudbalskog kluba “Radnički 1923” u zimskom prelaznom roku, koji je doskoro bio član lazarevačke Kolubare. Reč je o eksplozivnom igraču, koji se pored izuzetne brzine odlikuje fudbalskom lucidnošću i osećajem za gol, saopšeno je iz Radničkog 1923.\nRadonjić je ponikao u omladinskoj školi Fudbalskog kluba Voždovac. Iako u svom matičnom klubu nije dobio pravu šansu da pokaže svoje igračke kvalitete, ostaće zabeleženo da je za popularne “zmajeve” upisao jedan nastup u Super ligi Srbije. Fudbalski put ga je dalje vodio preko beogradskog Radničkog i IMT-a do Kolubare iz Lazarevca, člana Prve lige Srbije, za koju je u prošloj polusezoni zabeležio 18 nastupa i postigao 5 golova.\n“Velika mi je čast što sam postao član Radničkog 1923, kluba sa bogatom istorijom o kome sam čuo sve najlepše. Mislim da je ekipa dosta dobra, saigrači su me lepo prihvatili i verujem da ću se brzo i lako adaptirati na novu sredinu. Zahvalio bih se ovom prilikom upravi i ljudima iz stručnog štaba Radničkog 1923 koji su uočili neke moje kvalitete i poželeli da me angažuju. Na meni je sada da ukazano poverenje opravdam na treninzima i utakmicama”, poručio je novi igrač kragujevačkog prvoligaša na svom predstavljanju.\nRadonjić je svoj debi u crvenom dresu imao na prijateljskoj utakmici sa beogradskom Lokomotivom.


Pravni fakultet, Univerzitet Megatrend, Beograd\nPRISTUPANJE REPUBLIKE SRBIJE EVROPSKOJ UNIJI – PROCES BEZ KRAJA\nPristupanje Republike Srbije Evropskoj uniji je proces koji više od 18 godina u kontinuitetu okupira interesovanje akademske zajednice, institucija, nevladinog sektora i samih građana. Evropska budućnost Srbije i Zapadnog Balkana je proklamovana od strane Evropskog saveta na samitu u Solunu 2003. godine. Ovaj period praćen je različitim proceduralnim fazama približavanja i saradnje, u čijoj osnovi se nalaze ekonomski i politički interesi obeju strana za ekonomsko povezivanje, jačanje odnosno pristupanje jedinstvenom tržištu, rast životnog standarda građana, vladavinu prava, jačanje institucija, poštovanje zajedničkih evropskih vrednosti i demokratski razvoj društva. Domaća i strana literatura koja tretira evropske integracije, dokumenta i izveštaji institucija i medijski nastupi predstavnika obeju strana ponekad ukazuju na dijametralno suprotne stavove, kao da se radi o dva potpuna paralelna procesa opterećena različitim viđenjima i vrednovanjima, prepunih nedovoljnom iskrenošću i nedostatkom poverenja u ostvarivanju ciljeva integrativnih procesa. Ovim radom se analitički i kritički pristupa istraživanju procesa približavanja i pristupanja Republike Srbije Evropskoj uniji i ukazuje na međusobne protivrečnosti, nedostatke, nekonzistentnosti i neizvesnosti koje se javljaju u javnosti i kod građana Republike Srbije. Strategija za proširenje EU na Zapadni Balkan iz 2018. godine i nova metodologija pristupanja su primeri par excellence za uvid u neprekidni proces izmena, nedoslednosti i nepoverenja. Namera autora je da upotrebom istorijskog, uporednog i teleološkog metoda istraživanja, uz analizu prethodnih proširenja Unije i političkih procesa, ukažu na nelogičnosti, zasićenost i rastuće nepoverenje građana Republike Srbije u proces pristupanja. Iz perspektive građana Republike Srbije čini se da EU, kao strateški prioritet u kog su najviše verovali poslednjih 20 godina, treba polako da prepusti svoje mesto drugim oblicima geopolitičkog povezivanja.\nUpravljanje državom i vršenje vlasti je još u antičkom vremenu bila potreba kojoj su težili najkompetentniji i najumniji članovi društva tog doba. Upravljanje državom, kao i izučavanje njenih najvažnijih oblika i specifičnosti su bili predmet interesovanja brojnih teoretičara koji su se bavili naukom o upravljanju. Ni dan danas ne postoji zajednička i jedinstvena teorija i definicija upravljanja državom oko koje bi se svi teroretičari ove mlade nauke složili i usaglasili, iako smo upoznati sa veliki brojem teroretičara koji se bave ovom naukom. Kroz istoriju sveta i civilizacije postojali su i brojni, različiti pravci kao i teorije koje su pokušavale da, narodu posebno, približe ideologije i pristupe upravljanja državom i njenim društvom.Državno upravljanje se može vršiti na različite načine. Može se govoriti o oba čista tipa, o javnom upravljanju organizovanom kao birokratija, kao marketizacija i kao partnerstvo, ili kao mešavina. Institucionalna promena u državnom upravljanju je vođena tenzijom između nasleđa države, s jedne strane i novih globalnih modela javne uprave, s druge strane, što je imperativ savremenog društva i neoliberalnog koncepta ekonomske organizovanosti razvijenih država Evrope. Iako smo naveli da postoji veliki broj definicija vezanih za državno upravljanje, možda je najbolje objašnjenje i značenje samog pojma države ponudila marksisitička filozofija u kojoj se naglašava da je država klasna organizacija koja štiti interese vladajuće klase aparatom prinude fizičke sile kojim raspolaže. Po prethodno rečenom, analiza upravljanja državom treba da bude izazov u svakom vremenu i za svakog istraživača koji pretenduje da se bavi ovom oblašću. Osnovna hipoteza u ovom radu jeste utvrđivanje i definisanje vitalnih nosilaca pravno-političke vlasti. Iz ovog proizilazi naučna, ali i društvena opravdanost prikaza dobre uprave, odn. državnog menadžmenta.\nNa osnovu iskustava iz novije prošlosti, posebno od 2000. godine, može se zaključiti da je uticaj stranog faktora na centralnom Balkanu bio veoma izražen i uvek je bio povezan sa geopolitičkim, ekonomskim, vojnim i drugim interesima koji su kroz različite forme i oblike vršili permanentni uticaj na stabilnost političkog sistema Republike Srbije i većine zemalja u njenom bližem okruženju. Međutim, na dalji razvoj političkog sistema Republike Srbije konstantno utiču interakcije činilaca političke vlasti i naroda unutar same države, što se definiše zajedničkim imeniteljem „unutrašnja politika”. Međutim, na istu tu unutrašnju politiku utiču spoljašnji faktori, prvenstveno iz zemalja regiona. Ovi spoljni faktori refleksivno usmeravaju svoja interna političko-sociološka dešavanja na tok života i odvijanja sveukupnih društvenih procesa u Republici Srbiji. Efekte tih dešavanja osećamo intenzitetom kojim deskriptivna svest ne može da perceptuje. Stepen demokratskog razvoja države, izgradnja i jačanje političke kulture nacije esencijalna su osnova daljeg progresivnog kretanja političke realnosti savremenog društva u Republici Srbiji, što direktno implicira oslikavanje fluentnih parametara uzlazne fizionomije političkog života i državnog uređenja Republike Srbije, što je svakako imperativ današnjice, od nacionalnog interesa. Međunarodni odnosi u regionu su stabilna i značajna kordinata za ekonomsku, bezbednosnu, socijalnu i kulturnu stabilnost, jer od međunarodnih komplementarnih kordinata uslovljen je dalji razvoj političkog sistema Republike Srbije.


Vesti – Strana 132 – RTV SUNCE Arandjelovac\nHome » Vesti (page 132)\nNa današnji dan pre 17 godina ubijen premijer Srbije Zoran Đinđić, prvi premijer izabran nakon obaranja sa vlasti Slobodana Miloševića 5. oktobra 2000. godine. Tim povom održan je niz komemoracija, a vence u dvorištu Vlade, na mestu gde je Đinđić ubijen položili su članovi aktuelne vlade predvođeni premijerkom Anom Brnabić, kao i članovi Vlade na čijem čelu je bio ubijeni ...\nU Srbiji je potvrđen još jedan slučaj zaraze koronvirusom, tako da je ukupan broj zaraženih porastao na 19, a većina utakmica, koncerata, pozorišnih predstava i drugih okupljanja su otkazana. Juče je Vlada Srbije odlučila da se zabrane javna okupljanja na javnim mestima u zatvorenim prostorima gde se okuplja više od stotinu ljudi. Ali za sada nema odluke da se prekine ...\nPostoji više sektora koji su izloženiji od drugih poput avokompanija, energetskog sektora ali se to preliva na celu ekonomiju i društvo, rekao je Siniša Krneta gostujući u Jutarnjem programu. Ekonomija Kine je najugroženija, ali nije jedina koja trpi posledice. Na berzama u Londonu, Parizu, Frankfurtu cene akcija takođe padaju. „Imate finansijske centre poput Šangaja koji nisu oduvek bili svetski berzanski ...\nU narednih mesec dana biće obezbeđena jednkratna pomoć penzionerima u minimalnom iznosu od 4.000 dinara, najavila je premijerka Ana Brnabić na konferenciji za novinare povodom koronavirusa. Ana Brnabić je rekla da je to izuzetno važna mera i da ju je predsednik Aleksandar Vučić zamolio da se iz budžeta izdvoje dodatna sredstva za pomoć i podršku penzionerima, kako bi se oni ...\nBrnabićeva sa članovima Vlade odala poštu Zoranu Đinđiću\n[unable to retrieve full-text content] Premijerka Ana Brnabić i članovi Vlade položili su venac na mestu na kojem je izvršen atentat na nekadašnjeg premijera Srbije Zorana Đinđića. Izvor: rts.rs\nDva Amerikanca i Britanac ubijeni u napadu na bazu u Iraku\nDvojica Amerikanaca i jedan britanski vojnik su ubijeni, dok su desetine drugih ranjene tokom baražne raketne vatre koja je otvorena na kamp Tađi, vojnu bazu severno od Bagdada u kojoj su smeštene koalicione trupe. Prema američkim i iračkim zvaničnicima, napad su kasno u subotu izveli militanti koristeći modifikovan kamion sa lanserom kako bi ispalili 30 raketa „kaćuša“, od kojih je ...\nPosle jučerašnjeg sastanka u Privrednoj komori Srbije, nadležni su dobili zadataak da protekle večeri i jutra obiđu trgovine i ustanove kakva je situacija kada je o snabdevenosti reč. „Svi najveći trgovinski lanci, koji pokrivaju skoro 80 tržišta u maloprodaji prehrabene robe i osnovnih životnih namirnica, imaju dovoljno robe, dobro su snabdeveni i mogu da odgovore na bilo kakve zahteve trišta ...\nNa prodaju fabrika „Lepenka“\nLepenka se prodaje javnim prikupljanjem pisanih ponuda čije javno otvaranje je zakazano za 14. april. Najznačajnija imovina ove firme su fabrički kompleks u Novom Kneževcu, oprema, učešće u kapitalu drugih pravnih lica i obrtna sredstva. Delatnost „Lepenke“ je proizvodnja talasastopskih papira i kartona, i ambalaže od papira i kartona a u stečaju je od juna 2017. godine. Izvor: rts.rs\nNajava sedme epizode serijala „Stop korupciji“: Zdravstvo i životna sredina\nZdravstvo je jedna od oblasti, koja je oduvek slovila kao vrlo koruptivna, a vlast u Srbiji se dosetila da zakonom dopusti građanima da doktorima daju sitne poklone. Međutim, ova zima i veliko zagađanje vazduha pokazali su da i u oblasti zaštite životne sredine vlada velika korupcija. Zdravstvo i ekologija su ujedno i tema sedme epizode serijala „Stop korupciji“, u kojoj ...\nVAŠINGTON — U danu kada je Svetska zdravstvena organizacija proglasila pandemiju koronavirusa, a akcije na američkim berzama ušle u takozvano „medveđe tržište“ (što je opis za tržišni trend kada berzanski indeksi izgube više od 20 odsto vrednosti u odnosu na nedavni najviši domet), predsednik SAD Donald Tramp objavio je nove ekonomske mere i zabranu putovanja iz Evrope, u nameri da ...\nStrana 132 of 145« Prva...100110120«130131132133134\t»\t140...Poslednja »


PREDSEDNIK Srbije Aleksandar Vučić gostovao je večeras u Dnevniku RTS i otkrio da li će se vakcinisati.\nU RUMENKI kod Novog Sada traje policijska potera za, kako nezvanično saznajemo, mlađim muškarcem. Sve ekipe novosadske policije i žandarmerije su na terenu i traže odbeglog muškarca.\nDONELI smo odluku da svim građanima Srbije u maju, koji se budu prijavili na onaj telefon, damo 30 evra u maju, 30 u novembru, a penzionerima još 50 evra - rekao je predsednik Srbije Aleksandar Vučić u Dnevniku RTS.\nSRPSKA lista će uvek biti tu da rešava probleme sa kojima se suočavaju naše porodice na Kosmetu.\nPRVOG meseca važenja trećeg moratorijuma, interesovanje za olakšice u otplati finansijskih obaveza je bilo malo, drastično manje nego za prethodna dva. U Udruženju banaka Srbije kažu da se bankama za olakšice javilo oko jedan odsto klijenata.


Keri ide u Moskvu zbog... - 12.07.2016, Sputnik Srbija\nKeri ide u Moskvu zbog...\nDržavni sekretar SAD Džon Keri namerava da tokom posete Moskvi razgovara o „različitim pristupima“ rešavanju sukoba u Siriji, saopštio je zvanični predstavnik... 12.07.2016, Sputnik Srbija\nO razlicitim pristupima...Jasno je sve.\ndžon keri, vesti\n© Sputnik / Ilja Pitaljev / Uđi u foto-galerijuDžon Keri\nDržavni sekretar SAD Džon Keri namerava da tokom posete Moskvi razgovara o „različitim pristupima“ rešavanju sukoba u Siriji, saopštio je zvanični predstavnik Stejt departmenta Džon Keri.\nČurkin Americi: Naučite da budete objektivni\n„Nismo dostigli nivo mira i bezbednosti u Siriji koji želimo. Mi smo predložili alternativu, različite varijante, i državni sekretar se nada da će sa ruskim rukovodstvom razgovarati o tim idejama i onim idejama koje se nalaze u njihovim planovima za postizanje najboljih rezultata“, rekao je Kirbi na brifingu.\nPrema njegovim rečima, svi instrumenti za rešavanje konflikta već postoje i nalaze se u rezoluciji SB UN, samo je pitanje kako to realizovati. U vezi s tim, predstavnik Stejt departmenta je ponovo optužio rukovodstvo Sirije za „nasilje nad sopstvenim narodom“.\n„Rusija može da igra produktivniju, konstruktivniju i korisniju ulogu u smislu kontrole nad ovim akcijama (Vlade Sirije) i u pokušaju da se dođe do pozitivnijih rezultata u Siriji. To je jedan od razloga našeg odlaska u Moskvu“, zaključio je Kirbi.\nPredstavnik Stejt departmenta je naveo da Vašington ne smatra da se pozicije dveju zemalja o rešavanju konflikta u Siriji mnogo razlikuju.\nDržavni sekretar SAD Džon Keri boraviće u Moskvi 14. i 15. jula. Planirano je da razgovara sa svojim kolegom Sergejem Lavrovom, a nije isključeno da će ga primiti i ruski predsednik Vladimir Putin.\n13 Jul 2016, 22:22


Avgust 06, 2020 13:38\nDinar je, ističe, ostao relativno stabilan prema evru, što privredi i građanima daje izvesnost za poslovanje i planiranje. "Devizne rezerve su na rekordnom nivou, kao i dinarska štednja. Sve povoljnijim uslovima finansiranja podržavali smo rast kreditne aktivnosti i raspoloživog dohotka", dodaje guverner Jorgovanka Tabaković.\n"Ekonomskom politikom koju smo sprovodili unazad osam godina stvorili smo povoljan ambijent za investiranje. Koordinacija politika i timski pristup, podrška istom cilju - da unapređujemo Srbiju i da budućim generacijama ostavimo jaču zemlju - jedini su ispravan put", zaključila je guverner.\nIz NBS podsećaju da je inflacija svedena sa dvocifrenog na nivo uporediv sa evropskim zemljama i da je tokom prethodnih sedam godina očuvana na oko 2,0 odsto. Poručuju da će ona i u narednom periodu ostati niska.\nKamatne stope na kredite danas su za 13 procentnih poena niža nego u maju 2013. i iznose oko 3,0 odsto za privredu i 8,0 posto za stanovništvo.\nZahvaljujući obezbeđenju cenovne relativne stabilnosti deviznog kursa, troškovi po osnovu kamata i kursnih razlika pali su za oko 70 odsto.\nZbog doprinosa rastu i stabilizaciji srpske ekonomije londonski mesečnik "Banker" proglasio je guvernera Jorgovanku Tabaković za najboljeg guvernera na globalnom nivou i za najboljeg evropskog guvernera za 2020. godinu.\n"Ciljevi su nam definisani zakonom, a prioritete ne menjamo. Nastavljamo da radimo istim intenzitetom u korist naših građana i privrede, čuvanjem stabilnosti i donošenjem i sprovođenjem mera koje unapređuju svakodnevni život. Ostajemo pouzdan partner našoj državi u borbi za dalje jačanje ekonomije, rast životnog standarda naših građana i podsticajne uslove poslovanja za našu privredu", poručuje guverner Jorgovanka Tabaković u saopštenju.


Vreme 570 - Ostavke Dusana Mihajlovica: Ponudjen kao pocascen\nNe pamti se da je neki ministar više puta od Dušana Mihajlovića nudio ostavku, obećavao da će je dati ako policija ne reši neka ubistva ili otmice u navedenom roku ili da će Vlada Srbije morati da potraži novog ministra u slučaju da se ne prihvati neka njegova odluka\nLICITIRANJE OSTAVKOM: Dušan Mihajlović\nNe pamti se da je neki ministar više puta od Dušana Mihajlovića nudio ostavku, obećavao da će je dati ako policija ne reši neka ubistva ili otmice u navedenom roku ili da će Vlada Srbije morati da potraži novog ministra u slučaju da se ne prihvati neka njegova odluka. Iako privremeno postavljen za šefa srpske policije posle burnih rasprava u Vladi i međustranačkih borbi unutar DOS-a oko toga čiji će čovek biti na čelu MUP-a, ministar Dušan Mihajlović uprkos svakodnevnim kritikama, nekad i neosnovanim, opstaje bez ikakvih nagoveštaja da će biti zamenjen. To je razumljivo ako se zna da u Srbiji zapravo nema nikog ko bi ispunjavao sve profesionalne uslove za uspešnog ministra i, što je najvažnije, spremnog da se uhvati u koštac s kriminalom u "polumafijaškoj državi", kako za Srbiju reče savezni ministar inostranih poslova Goran Svilanović. Problem je međutim, u činjenici da mafija, odnosno organizovani kriminal opstaje isključivo ako je u sprezi s vlastima.\nPo stupanju na dužnost brzopleti Mihajlović, očigledno pun optimizma i vere u svoj uspeh, obećao je rasvetljavanje nerešenih ubistava Slavka Ćuruvije, Radovana Stojičića Badže, Pavla Bulatovića, četvorostrukog ubistva na Ibarskoj magistrali, Žike Petrovića... Sem Ibarske magistrale svi ostali slučajevi su i dalje nerešeni.\nPostojeći policijski inspektori kao da nisu dorasli svom poslu, bar kada je reč o kriminalcima krupnijeg kalibra. "Neupućeni misle da treba kompletnu policiju rasformirati, pa uspostaviti neku drugu od drugih ljudi. Ti ljudi ne postoje", vajka se Mihajlović koji izgleda ne zna da su, na primer, Česi u istoj prilici otpustili sve državne službenike, naravno i policiju, i oformili novu od "nepostojećih ljudi" koja uspešno funkcioniše. Mihajlovićev problem je zapravo u tome što tvrdi da su u bivšem režimu bili korumpirani i kriminalizovani samo vrh policije i manja grupa pojedinaca na nižim nivoima, a što je više nego zabluda jer je izvesno da je toga bilo na svim nivoima, pogotovo u onom srednjem delu za koji ministar tvrdi da je netaknut te je iz njega crpeo aktuelne policijske kadrove, što nikako ne znači da u kompletnom policijskom aparatu nije bilo onih kojima bi valjalo pokloniti poverenje.\nDLAKA NA EKSPERTIZI: Početkom proleća ove godine Mihajloviću se ukazala prilika za rehabilitaciju: Francuska policija deportovala je u Jugoslaviju naše državljane Dušana Spasojevića, Miloša Simovića, Aleksandra Simovića, Mila Lukovića iz Zemuna i Vladimira Milosavljevića iz Beograda zbog posedovanja falsifikovanih pasoša. Zanimljivo je da je ministar Mihajlović nedugo pre toga obnarodovao da će dati ostavku ukoliko do 15. maja policija ne otkrije otmičare Miroslava Miškovića, predsednika Delta holdinga, čija je porodica kidnaperima platila otkup od 5 miliona maraka. "Otmičari su u rukama policije, ali ostavimo malo iznenađenja i za dan policije 13. jun", trijumfalno je saopštio Mihajlović 26. maja. "Ako oni budu pušteni iz pritvora, odgovorno kažem, to je znak da je demokratija izgubila u Srbiji. Rešenje otmice predstavlja test, ključ za odgovor na pitanje da li će u Srbiji pobediti demokratija ili organizovani kriminal. Zato sam ponudio ostavku ukoliko taj slučaj ne bude rasvetljen", obećao je Mihajlović.\nMeđutim, prolazili su meseci, istraga se sve više razvlačila a pritvor deportovanih iz Francuske produžavan. Ministar je bio nervozan, s nestrpljenjem je očekivao nalaze austrijskih stručnjaka – kriminologa kojima je MUP Srbije poslao na ekspertizu nađenu dlaku u automobilu navodnih otmičara i njihove glasove snimljene prislušnim uređajima. Kažu da je Mihajlović bio očajan kada su dobili nalaze iz Beča. Više nije pominjao dlaku kao krunski dokaz. A onda je usledio završni udarac: "Dušanu Spasojeviću, jednom od osumnjičenih za otmicu Miroslava Miškovića, ukinut je pritvor jer je utvrđeno da nema osnova za sumnju da je počinio ovo krivično delo, kao i zbog njegovog lošeg zdravstvenog stanja", saopštio je Spasojevićev advokat 19. septembra.\nZanimljivo je da su Spasojević i Milo Luković bili osumnjičeni da su umešani u atentat na Vuka Draškovića 15. juna prošle godine u Budvi i da je Podgorički sud tražio od policije u Beogradu njihovo izručenje. Prema rečima tadašnjeg čelnika beogradskog SUP-a, Spasojević je sam s advokatom došao u policiju koja ga nije izručila Crnogorcima "zbog njegovog slabog zdravstvenog stanja" i obećanja da će sam otići u Podgoricu kad mu bude bolje. Naravno, nije mu padalo na pamet da održi obećanje. U beogradskoj policiji su ga tapšali po ramenu, a izvori iz beogradskog podzemlja tvrde da je Spasojević "čovek od poverenja policije, kako bivše, tako i sadašnje".\nIndikativne su i reči Dušana Spasojevića izrečene nakon puštanja iz pritvora: "Nameravam da uskoro saopštim šta smo ja i moja 'banda' tog dana kada je Mišković kidnapovan radili za neke današnje ministre, šta je sve od mene traženo da uradim i ko me je sve posećivao u istoj onoj kući koju su sada prikazivali na televiziji kao dokaz da sam kriminalac". Ako je uopšte istina to što priča, malo je verovatno da će obelodaniti to što obećava. Uzgred kaže i "da je sve počelo hapšenjem momka pod nazivom Šumski koga je policija zverski pretukla... To je stari šablon koji u policijskom vrhu koriste isti ljudi koji su i u prethodnom režimu bili u vrhu policije..."\nVrhovni sud Srbije krajem oktobra produžio je za još dva meseca pritvor ostaloj četvorici okrivljenih za Miškovićevo kidnapovanje i za još tri otmice. Očekuje se da će optužnice biti napisane krajem godine. Ne zna se da li će ministar Mihajlović održati obećanje ukoliko ne bude optužnica.\nMinistar Mihajlović se nedavno pohvalio kako je u MUP-u "napravljena jasna slika organizovanog kriminala i identifikovane sve važnije kriminalne grupe širom Srbije".\nKoliko je ta slika potkrepljena konkretnim dokazima?\nUbistvo bivšeg debeovca Momira Gavrilovića 30. avgusta ove godine ministar Mihajlović je preležao na nogama poduprt sa svih strana svojim saborcima iz vrha vlasti Srbije. Niko ga direktno nije optuživao zbog neotkrivanja zločinaca, budući da je policija "obavila svoj posao", odnosno podnela krivičnu prijavu protiv nepoznatih počinilaca ubistva. Kako se u to vreme pričalo u policiji, ministar je bio voljan da podnese ostavku ukoliko u rekordnom roku zločin ne bude rasvetljen. Međutim, to ubistvo izazvalo je potrese na političkoj sceni Srbije tako da je Mihajlović ostao skrajnut sa arene prepucavanja na relaciji Vlada Srbije – predsednik Vojislav Koštunica. Gotovo da niko u to vreme nije pitao ko je i zašto ubio Gavrilovića, svi su se pitali ko je iz kabineta predsednika SRJ obavestio novine da je Gavrilović razgovarao sa Koštunicom i predočio mu dokaze o sprezi vlasti i mafije, što je, bar kada je reč o dokazima, bila neistina. Tada su svi zvani i nezvani našli za shodno da se oglase sa zahtevima da se "stvar istera do kraja" i otkriju ubice. Čak je i Mihajlovićeva Nova demokratija zaključila da je "krajnji čas da se shvati opasnost činjenicom da smo kao društvo jednom nogom zakoračili u provaliju zvanu vladavina mafije i korupcije". To je bilo u avgustu. Teško da se toliko dugo može stajati na jednoj nozi. "Intenzivno radimo na rasvetljavanju ubistva Momira Gavrilovića", bilo je sve što je do danas rekao Radovan Knežević, načelnik Uprave za borbu protiv organizovanog kriminala. Zanimljivo je, inače, da je Haški tribunal bio i te kako zainteresovan za Gavrilovića, da postoji njegov dosije u Hagu sa naznakom "pukovnik Perić", kako se Gavrilović kao pripadnik DB-a predstavljao tokom ratnih operacija, posebno u Bijeljini u kojoj je pobijeno mnoštvo muslimanskih civila.\nPobuna pripadnika problematične Jedinice za specijalne operacije (JSO) najsnažnije je uzdrmala fotelju ministra Mihajlovića. Ta jedinica pod punom ratnom opremom napustila je svoju bazu u Kuli i stigla u Beograd zahtevajući ostavku Dušana Mihajlovića koji ih je, tvrdili su oni, nasankao da na Obrenovačkoj pijaci pomognu pri "nezakonitom" hapšenju braće Predraga i Nenada Banovića koji su posle toga otpremljeni u Hag da bi se upoznali sa svojim optužnicama. Ovo je čak i za Mihajlovića bila ozbiljna situacija. Nije šala raspravljati se i ubeđivati sa specijalcima. Šta će, kud će, odmah je ponudio ostavku, ali mu je laknulo kad ju je premijer Đinđić, 14. novembra energično odbio uz stav da "nijedna interesna grupa neće smenjivati ni postavljati ministre u Vladi koju ja vodim". Sve se završilo na ostavkama načelnika DB-a Srbije Gorana Petrovića i njegovog pomoćnika Zorana Mijatovića; ljuti JS-ovci stavljeni su pod kontrolu Vlade, a ministar Mihajlović je ostao, kako sam kaže u usijanoj fotelji. Doduše, to nikako ne znači da je u njoj bezbedan: "Nema sumnje da je ministar unutrašnjih poslova najodgovorniji u Ministarstvu, a ponuđene ostavke čelnika DB-a liče na pronalaženja žrtvenih jaraca" (Dragan Maršićanin, predsednik Skupštine Srbije). Ipak, Mihajlović je mogao da odahne, ali samo nekoliko dana.\nPrava bomba je pukla 22. prošlog meseca kada je nedeljnik Reporter objavio tekst pod naslovom "Na listi Haga 362 policajca iz SRJ?" Mada se tvrdi da je reč o imenima ljudi "protiv kojih Haški sud sakuplja dokaze da su eventualno počinili zločine na Kosovu Mihajloviću nije smetalo da negira postojanje spiska srpskih policajaca optuženih za ratne zločine koje niko nije video. "Kategorički tvrdim da na javnim optužnicama Tribunala nema nijednog pripadnika MUP-a, a ako dokažete da nisam u pravu znate šta sledi...", rekao je ministar Mihajlović 27. novembra na konferenciji za štampu uz već uobičajeno plašenje nacije: "Podneću ostavku ukoliko Vlada odluči da pripadnike MUP-a izruči Tribunalu" obećao je šef srpske policije, što novinare nije nimalo iznenadilo. Vlada, bar za sada, nije ništa na tu temu odlučivala, tako da se ne zna kada će sledeći put ministar Mihajlović opet ponuditi ostavku.\n"Piše i na plotu..."\nNa konferenciju za štampu (27. novembar), na opasku novinara da je premijer Đinđić krajem godine izjavio: "Prilično sam siguran da je većina policajaca na listi za Hag, jer sam to proverio", Mihajlović je odgovorio da ne treba brkati babe i žabe. "Zašto vi brkate babe i žabe jer se na spisku koji je objavio 'Reporter' ne pominju optuženi, već lica za koje se prikuplja dokumentacija i spisak pomenutih svedoka", pojasnili su novinari. "Vi imate pravo da mislite da sam ja glup. To je vaše pravo i nemam ništa protiv toga, ali ja čitam vaše tekstove..." Ipak, Mihajlovićev biser bio je odgovor na konstataciju da se o Sretenu Lukiću pisalo nešto u vezi sa Kosovom. "Piše i na plotu... ali to nije to".


Košarka: Borba za plasman na završni turnir\nBack SPORT SPORT Košarka: Borba za plasman na završni turnir\nsreda, 09 mart 2016 14:41\nPioniri Borca su posle pauze tokom zimskog raspusta nastavili sa takmičenjem u RLV. Dana 24 . januara odigrana je utakmica proitiv Budućnosti iz Alibunara. Ova utakmica je bila nizvesna do samog kraja što i pokazuje rezultat 50:48 za domaći tim. U ovoj utakmici Starčevci su sami sebe pobedili - imali su i dva šuta za pobedu i slobodna bacanja koja nisu uspeli da rezultiraju pa su tako domaćinu poklonili pobedu.\nDana 7. februara usledilo je još jedno gostovanje, ali ovog puta komšijama u Omoljici. Od samog početka naši momci su počeli sigurno i pametno u napadu pa su na poluvreme otišli sa prednošću od 28:36. U nastavku utakmice vodila se prava borba i bilo je izjendačeno do poslednje sekunde gde je pri rezultatu 64:64 naša ekipa imala posed lopte a dve sekunde pre kraja utakmice Milan Ilić postiže koš iz ulaza i donosi pobedu Starčevcima od 66:64.\nPotom, 13. februara Starčevci gostuju u Opovu gde su otišli sa sedam igrača pa se tako i nije očekivalo da će rešiti utakmicu u svoju korist. Međutim, Borac je bio odličan i nije se predavao do treće četvrtine. Na poluvremenu je bilo 26:26, a u trećoj četvrtini posle pete lične greške Alekse Šajića, Opovčani dodaju gas i pobeđuju sa 61:46. Odmah sutradan Starčevci su ugostili Radnički iz Kovina. I ova utakmica, kao i predhodna, bila je neizvesna i rešena je sa par lopti, pa je tako i Kovin pobedio sa 47:40. Mlađi pioniri se trenutno nalaze na trećem mestu na tabeli i bore se za plasman na završni turnir Kvalitetne lige Vojvodine, a evo i kako su odigrali poslednje dve utakmice.\nDana 31. januara Starčevci su gostovali ekipi KK-a Tamiš koju sa klupe predvodi starčevački trener Nebojša Vidić. Ova utakmica je bila izuzetno teška i neizvesna do samog kraja gde je Borac uspeo da skupi snagu i savlada Pančevce sa 47:37. Onda, 23. februara u prepunoj sali OŠ Vuk St.Karadžić, Borac je dočekao KK Opovo 99. Ovu utakmicu, od samog početka, naši igrači su odlično počeli, igralo se sa dosta ozbiljnosti tako je i rezultat u prvoj četvrtini pokazivao: 10:1 za Borac. I druga četvrtina pripala je Starčevcima 15:9, u trećem delu utakmice došlo je do opuštanja naših igrača te je ovu četvrtinu dobilo Opovo sa 9:3. Poslednji segment pripao je Borcu sa 19:12. Posle odlične borbenosti tokom utakmice, Borac je pobedio 47:31.\nMlađim pionirima preostaju još dve utakmice: sa Kris-Krosom 2 i Kris - Krosom 1, a Borcu trebaju obe pobede da bi se plasirao dalje.\nSeniori Borca su od januara počeli sa pripremama za predstojeće takmičenje u Letnjoj ligi. Naš klub je 8. februara posetio kordinator u Košarkaškom Savzu Srbije Milosav Reljin, sa planom i programom, da vidi rad u klubu i kvalitet igrača, te je posle odigranog treninga stigao poziv da igrači: Milan Ilić, Starhinja Bogdanov, Bogdan Stamenković, Milutin Vidić i Aleksa Živanović, idu na kontrolni trening za teritoriju Vojvodine koji se održao u Pančevu, a naredni je u Kikindi.


Ekspanzija međunarodnih istraživanja generatora energije sa klatnom\nPitanje - kako proizvoditi električnu energiju bez posledica po životnu sredinu, muči decenijama kako stručnu javnost, tako i obične građane. Rešenje postoji, samo treba malo više volje da se ono sprovede u delo. Dvostepeni mehanički oscilator akademika Veljka Milkovića predstavlja jedno od potencijalnih rešenja. Njegov izum je nadaleko poznat, a to potkrepljuju i činjice kako se širom sveta objavljuju naučni radovi koji testiraju prototipove generatora električne energije sa klatnom, zasnovanim na Milkovićevim patentima.\nDvostepeni mehanički oscilator akademika Veljka Milkovića je više od decenije zanimljiv naučnoj zajednici kako u zemlji, tako i u inostranstvu. Osim toga, objavljeno je i preko 50 radova koji se tiču različitih sfera proučavanja ovog mehanizma: od teorijskih pretpostavki i matematičkih proračuna, do izrade i analize prototipova u kojima je dvostepeni mehanički oscilator primenjen na različite načine. Najviše međunarodnih radova se objavljuje u Indiji, gde su do sada, i najčešće sprovođena istraživanja pumpe za vodu sa klatnom. Među patentnim prijavama Veljka Milkovića nalazi se i nekoliko patenata koji su vezani za proizvodnju električne energije uz upotrebu dvostepenog mehaničkog oscilatora. Milković je, između ostalog, patentirao i mehanizam kojom se mogu obaviti merenja efikasnosti samog uređaja, kao i merne instrumente potrebne za to (Slike 1. i 2.).\nSlika 1. Patentna prijava Veljka Milkovića: Naprava za proizvodnju energije iz gravitacionog potencijala sa mernim instrumentima\nSlika 2. Patentna prijava Veljka Milkovića: Naprava za proizvodnju energije iz gravitacionog potencijala i centrifugalne sile sa instrumentima za merenje efikasnosti\nNajviše naučno-istraživačkih radova vezanih za dvostepeni mehanički oscilator i dalje dolaze iz Indije, mada postoje i radovi u zemljama poput Pakistana, Mjanmara i Velike Britanije. Svaki od njih je propraćen izradom prototipa generatora sa klatnom, nakon čega se pristupa merenjima dobijene izlazne snage u odnosu na dimenzije uređaja i težinu klatna. Neki od ovih uređaja imaju dodatne indikatore, poput led sijalica, dok su drugi konstruisani da skladište prikupljenu električnu energiju u baterije.\nOd objavljenih radova prednjače oni koji su u okviru redovnih studija na odsecima za mehaniku i inženjering, ali postoje i radovi koji su rezultat post-diplomskih studija i priprema za odbranu doktorske disertacije. Verovatno najozbiljniji radovi tog tipa su objavljeni na Odseku za inženjering prestižnog Univerziteta u Kembridžu, London. Post-diplomski student Yu Jia sa saradnicima je u 2013. godini objavio rad pod nazivom Parametarski pobuđen sakupljač energije vibracija, u kojem kao inspiraciju za rad navodi Veljka Milkovića i njegov dvostepeni mehanički oscilator. U ovom opširnom radu su, do sada, najdetaljnije obrađena istraživanja generatora električne energije sa klatnom, propraćena obimnim merenjima i analizom dobijenih rezultata.\nSlika 3. Nacrt dizajna i analitičkog modela iz rada prof Yu Jia\nSlika 4. Eksperimentalni prototip generatora električne energije sa dvostepenim mehaničkim oscilatorom iz rada prof Yu Jia\nOvaj rad će u tom periodu poslužiti kao oslonac za još nekoliko radova ove grupe autora, da bi Yu Jia u 2014 godini doktorirao u Kembridžu sa disertacijom na temu Konvergencija sakupljanja parametarske rezonance i vibracija, u kojem je poglavlje 4 naslovljeno: Parametarski pobuđen sakupljač vibracione energije zasnovan na klatnu. Prema osnovnim nacrtima prototipa uređaja, kao i fotografijama prototipa, jasno je da se radi o dvostepenom mehaničkom oscilatoru Veljka Milkovića, što i sam autor potvrđuje u delu Priznanja, navodeći pritom da je Milkovićev oscilator poslužio kao osnov i inspiracija za ovaj naučno-istraživački rad.\nNakon ovih radova, tokom 2015, 2016, 2019 i 2020 godine je objavljeno nekoliko naučno-istraživačkih radova na temu generatora električne energije sa klatnom na različitim univerzitetima u Indiji, sa različitim pristupima u konstrukciji i pristupu istraživanju ovog mehanizma. Ono što je svim radovima zajedničko je da se pozivaju na dvostepeni mehanički oscilator Veljka Milkovića, kao i na to da je u pitanju mogući nov i ekološki najefikasniji izvor električne energije. U nastavku je lista obajvljenih radova koji se mogu pročitati u celosti.\nNeophodno je napomenuti da je generator električne energije sa klatnom izvor električne energije koji ne koristi ni jedan prirodni resurs (nije potrebna ni jedna vrsta goriva), ne zavisi od doba dana (za razliku od fotonaponskih panela), niti od vremenskih uslova (vetrogeneratori), kao ni od kretanja morskih struja (energija talasa). Takođe, kao izvor električne energije, može biti stacionaran ili mobilan, može se instalirati bilo gde u svetu (uključujući i antarktik), a troškovi održavanja su zanemarljivi.\nImajući sve ovo u vidu za očekivati je da će u budućnosti izrada prototipova i istraživanje efikasnosti ovog uređaja biti u porastu, obzirom na to da su prirodni resursi u ograničenim količinama, da je potrošnja električne energije u porastu, ali i da je očuvanje prirodne sredine sve više u epicentru brige čovečanstva.\nU tom smislu, ime akademika Veljka Milkovića je već upisano zlatnim slovima u knjige ekoloških inovacija, a naše su nade da će ovaj njegov izum osvojiti svet u budućnosti.


Zeljković: Ima građana koji se i dalje ne pridržavaju preventivnih mjera - Glas Srpske\nSrna 30.11.2020 12:55\nBANjALUKA - Direktor Instituta za javno zdravstvo Republike Srpske Branislav Zeljković izjavio je danas da i dalje ima građana koji se ne pridržavaju preventivnih mjera, zbog čega je ponovio apel da je potrebno nositi zaštitnu masku, posebno je češće mijenjati, kao i držati fizičku distancu.\nZeljković je naglasio da se virus korona brzo širi unutar porodice, zbog čega je apelovao da roditelji koji su u izolaciji djecu ne šalju kod baba i djedova na čuvanje jer djeca često nemaju simptome, ali su prenosioci virusa, a starija lica su osjetljiva kategorija.\nOn je pohvalio građane jer su prepoznali značaj vakcinacije protiv sezonskog gripa u ovom periodu, koja je obavljena u najbržem mogućem roku, te napomenuo da će Institut u narednom periodu nastojati da dođe do novih količina vakcine.\nEpidemiolog Jela Aćimović rekla je da je u protekla 24 časa testirano 306 uzoraka, od kojih su 134 bila pozitivna, te da je sada blizu 30.000 potvrđenih slučajeva od početka epidemije.\n"Najlošiji parametar je trenutno veliki broj smrtnih slučajeva, kojih je sa današnjim danom ukupno 1.048 umrlih lica od virusa korona", rekla je Aćimovićeva.\nGovoreći o vakcinaciji protiv gripe, Aćimovićeva je rekla da je ona u rekordnom vremenu završena za količinu vakcina koje je Institut nabavio za one koji nemaju pravo na besplatnu vakcinu, a željeli su da se vakcinišu.\n"Za četiri dana smo uspjeli da potrošimo sve doze vakcina za ljude koji su planirali da se vakcinišu, a 20.000 doza koje su usmjerene u domove zdravlja još nisu potrošene", istakla je Aćimovićeva.\nOna je dodala da će stanovništvo biti obaviješteno o načinu vakcinisanja ukoliko budu obezbijeđene nove količine vakcina.


KK Crvena zvezda Telekom, proglašen je na SPORTO najvećoj regionalnoj konferenciji o sportu, u Portorožu, za najbolji sportski brend u Srbiji.\nNaš klub je po prvi put dobio ovu prestižnu nagradu, koja se dodeljuje na osnovu istraživanja javnog mnjenja, koje je ove godine vodila agencija Mediana.\nKK Crvena zvezda Telekom već godinama na polju marketinga i predstavljanja svog kluba, čini krupne korake, od raznih promotivnih akcija, sponzorstava, pa do kompletne ponude za gledaoce na utakmicama, koje klubu donose prihode, i koji će u bliskoj budunosti u potpunosti od našeg kluba napraviti moderan i finansijski potpuno samoodrživ sistem, kome naš klub već godinama teži.\nOvu prestižnu nagradu u ime našeg kluba u petak je primio direktor marketinga Filip Sunturlić:\n"Zahvaljujemo se organizatorima SPORTO konferencije, na nagradi za najbolji sportski brend u Srbiji, u oblasti Klubova i organizacija. Naporan i veliki rad u prethodne 4 godine, je dobio i potvrdu kroz ovu nagradu. Veliki uspeh je šta smo uspeli da uradimo za 4 godine, da napravimo moderan sportski sistem, finansijski samoordživ, nalik onima kod najvećih Klubova i sportskih organizacija u Evropi. Sama činjenica da smo 3 godine zaredom sa uspehom učesnici Evrolige, i da smo prošle godine osvojili triplu krunu, su pravi pokazatelj naše vizije. Za ovu nagradu su podjednako zaslužni svi, od igrača od prošle sezone, ali i ove sezone, svi Zvezdini bivši asovi, treneri, ali i svi koji rade dononoćno (od ekonoma, svih ljudi u menadžmentu, volontera pa sve do predsednika Kluba) da bi Klub bio tamo gde pripada, u samom vrhu. Zato ovom prilikom svima kojima je crvena boja u srcu, čestitam ovaj trofej, a nama će ovo biti podstrek da nastavimo još jače da radimo".\nKK Crvena zvezda Telekom se zahvaljuje svima na poverenju, a u budućnosti će nastaviti da radi, ono što čini već godinama, a to je, da uz dobre rezultate svih selekcija, pomera granice i na polju marketinga.\nZvezdaši, počinje i „Tiket liga“


Australijanac je trku završio sa više od osam sekundi zaostatka u odnosu na aktuelnog šampiona. Veber je priznao da bi njegov rezultat bio bolji da nije dozvolio Niku Rozbergu da ga pretekne na početku, ali tvrdi da je drugo mesto potpuno realno.\n"Izvukao sam maksimum, to je sigurno. Teško je trenutno pobediti Sebastijana, bilo bi mi lakše da to učinim da nisam imao ispred sebe Rozberga. Na kraju, mislim da je moje drugo mesto sasvim realno", rekao je Veber.\nRed Bulov vozač smatra da Fetelovi rivali moraju da teraju mladog Nemca na češće greške.\n"On je trenutno u vrhuncu forme. Sjajno je startovao sezonu i to ne odgovara ostalim vozačima, uključujući i mene. Svako ima slabosti, pa tako i on, a na nama je da ih pronađemo", rekao je Veber kao da se ne radi o klupskom kolegi.\nFetelovi navijači okupirali njegov rodni grad, Hepenhajm prekršten u Fetelhajm\nAUSTRIJA UŽIVALA U F1 SPEKTAKLU Ferariju ne vredi ni REKORDER STAZE - Ferštapen slavio u drami, ali je pobeda POD ISTRAGOM /VIDEO/\nVozač Red Bula Maks Ferštapen osvojio je trku za Veliku nagradu Austrije.\nTop 10 najboljih sportskih momenata decenije\nEngleski dnevni list Telegraf objavio je listu 20 najboljih sportskih momenata ove decenije za koje posetioci mogu glasati na njihovom sajtu.


Misija MMF-a početkom novembra stiže u BiH - Portal 072info\nMisija MMF-a početkom novembra stiže u BiH\n23. Oktobra 2015. Vrijeme objave: 10:39 sati\nMinistar finansija i trezora BiH Vjekoslav Bevanda rekao je da će kreiranje budžeta institucija BiH za narednu godinu i nastavak započetih reformi biti glavne teme razgovora sa misijom MMF-a, koja bi početkom novembra trebalo da posjeti BiH.\nBevanda kaže da će izvršni direktor MMF-a Men Snel početkom naredne godine posjetiti BiH kada će se nešto više znati o eventualnom novom aranžmanu, a biće jasnije i neke stvari u vezi sa provođenjem reformi u BiH.\nOdgovarajući na pitanje da li će i Republika Srpska, nakon Federacije BiH, usvojiti zakon o radu, kao jedan od uslova za dobijanje novog stend-baj aranžmana za BiH, Bevanda je rekao da su vlasti u Srpskoj svjesne svojih obaveza i da ozbiljno rade na tome, ali da je to, ipak, pitanje za njih.\n“Što se budžeta tiče, svaka vlada ima svoje zakonske obaveze i već smo u periodu kada se nacrti budžeta za iduću godinu finaliziraju, s tim da entiteti imaju i zakonsku mogućnost rebalansa svojih budžeta”, rekao je Bevanda za “Dnevni avaz”.\nOn smatra da će, na političkom planu, sporazum između SDA i SBB-a BiH stabilizovati političku scenu u BiH.\nPrema njegovim riječima, nakon formiranja vlasti na federalnom nivou, trebalo bi da uslijedi i prekompozicija vlasti na nivou BiH.\nOD 28. OKTOBRA: Evo koliko će se plaćati za YouTube bez reklama


Otkazan je Salon automobila u Briselu za 2021. godinu - Auto Republika\nIako su organizatori pre samo nekoliko nedelja potvrdili da će ova automobilska fešta biti održana u januaru naredne godine, sada stižu suprotne informacije.\nInicijalno je bilo planirano da se manifestacija održi od 15. do 24. januara 2021. godine, uz maksimalno poštovanje preporučenih epidemioloških mera. Organizatori navode da će 99. izdanje ovog auto-salona biti odloženo za 2022. godinu i neka bolja vremena, bar kada je reč o pandemiji korona virusa.\nZdravstvena situacija u Belgiji se pogoršava, a tamošnje vlasti očekuju novi talas epidemije. Slično je i sa većinom ostalih evropskih zemalja, te je jasno da ovakvi javni skupovi još uvek nisu mogući.\nMada Salon automobila u Briselu ne spada u red najvećih u Evropi, ipak je tokom prethodnih godina ugostio brojne novitete. Ujedno, ovaj auto-salon je jedini koji se uspešno održao na Starom kontinentu ove godine, jer se čitava manifestacija odigrala pre početka pandemije korona virusa.\nNi dileri ni proizvođači nisu zadovoljni jer ove godine neće biti briselskog auto-salona. Tamošnji mediji pišu da oko 30% godišnje prodaje automobila u Belgiji bude ugovoreno tokom trajanja ovog salona.\nOrganizatori Salona automobila u Briselu već su najavili kada će biti održan sledeća manifestacija, a to je od 14. do 23. januara 2022. godine. Naravno, ako situacija u vezi sa pandemijom bude povoljna.\ntags: Belgija Brisel pandemija salon automobila Salon automobila u Briselu\nprevious Mazda se oprašta od dizel motora u Evropi\nnext Audi i FAW otpočeli zajednički poduhvat u Kini


Telefonski razgovor Putina i Makrona - o Karabahu, Ukrajini i proizvodnji vakcine - Sputnjik Srbija\n22:37 07 Maj 2021\n19:41 22.12.2020 Preuzmite kraći link\nPredsednik Rusije Vladimir Putin razgovarao je sa francuskim kolegom Emanuelom Makronom o situaciji u Nagorno-Karabahu, Ukrajini, borbi protiv kovid 19, saopštila je pres-služba Kremlja.\n„Sadržajno je razmotrena situacija u Nagorono-Karabahu. Predsednik Rusije je naglasio da se situacije u regionu stabilizuje, a deklaracija koju su potpisali predsednici Rusije, Azerbejdžana i premijer Jermenije 9. novembra – u celom realizuje“, navodi se u saopštenju.\nIstaknut je uspešan rad ruskih mirovnjaka koji osiguravaju prekid vatre na molbu Jerevana i Bakua, dodaje se u pres-službi.\n„Potvrđena je obostrana spremnost za nastavak koordinacije na različitim aspektima rešavanja krize u Nagorno-Karabahu, između ostalog u okviru Minske grupe OEBS-a“, dodaje se u saopštenju.\nPredsednici su razmenili mišljenje i o situaciji u Ukrajini.\n„Izražena je zainteresovanost za intenziviranje napora radi realizacije ključnih tačaka Minskih sporazuma iz 2015. godine, kao i odluka koje su donete na „normanskom samitu“ 9. decembra 2019. godine u Parizu“, naglašeno je dokumentu.\nDva predsednika su potvrdila nameru da razvijaju kontakte dve zemlje u oblasti proizvodnje vakcina.


Nastavlja se sukob Vučića i Stefanovića! | Sremska Mitrovica - Info\nNastavlja se sukob Vučića i Stefanovića!\nPolitička egzekucija nad Stefanovićem započeta je kroz aferu „Krušik“. Na osnovu svega što je novinarima dostavio uzbunjivač Aleksandar Obradović saznalo se da je u posao štetan po „Krušik“ i SDPR, dakle po državu, umešan ministrov otac, sada pokojni Branko Stefanović, pisao je Direktno još 12. januara 2020. godine.\nNebojša Stefanović je više puta pomenuo da njegov otac nema nikakve veze sa firmom GIM, da bi Vučić, kao greškom, izjavio da je Branko Stefanović samo zaposlen u toj firmi, da nije vlasnik ni direktor. Time je Vučić jasno rekao da Nebojša Stefanović laže kada tvrdi da njegov otac nema veze sa firmom. Vučić je čak potvrdio i verodostojnost papira kojim se potvrđuje da je Branko Stefanović bio član delegacije GIM koja je posetila „Krušik“. To je pravdao rekavši da svako može da uđe u fabriku i da to nije krivično delo.\nPotom su novinari BIRN-a dobili sliku vize za Saudijsku Arabiju Branka Stefanovića. Tu fotografiju mogao je da ima samo neko ko je ukrao Stefanovićev pasoš ili je BIA odradila da se fotografija pojavi. S obzirom na to da su mine iz „Krušika“ izvezene u Saudijsku Arabiju i da je u vizi izdatoj u Sarajevu pisalo da je Branko Stefanović pravni savetnik u kompaniji GIM, postalo je više nego jasno da Stefanović junior laže. Vučić je još jednom svojom izjavom, kao braneći Stefanovića, potvrdio da je i taj dokument verodostojan rekavši da svako ima pravo da bude savetnik firme.\nNa kraju su stigli i završni udarci sa informacijom da je Branko Stefanović sa još dva predstavnika GIM-a putovao u sklopu delegacije MUP-a Srbije u Italiju na pregovore sa italijanskom fabrikom „Bereta“, koja bi trebalo da kupi „Zastavu Kragujevac“. Vučić je na sve to, „braneći“ Stefanovića, izjavio kako ga je Nebojša slagao, ali „da to nije krivično delo“. Time je svima u SNS-u jasno pokazao kakav je Stefanović i kakva mu je sudbina, jer lagati Vučića je nešto što se ne toleriše.\n„Braneći“ Stefanovića, Vučić je u stvari sve vreme potvrđivao umešanost njega i njegovog oca u pljačku „Krušika“. Osim toga, Vučić je najvećem delu javnosti koja prati samo režimske medije i koja nije ni znala ništa o aferi u stvari saopštavao šta Stefanovići rade. Čak 75 odsto Srbije ne bi ni imalo informacije o pljački u „Krušiku“ da nije bilo izjava Aleksandra Vučića.\nVučić je na to odgovorio puštajući feljton u tabloidima o Dmitru Đuroviću, jednom od najbližih Stefanovićevih saradnika, koji je godinama bio direktor „Koridora Srbije“. Sa te pozicije je smenjen zbog jasno pokazane nekompetentnosti i neznanja. Ministarka Zorana Mihajlović je formirala radnu grupu koja je dokazala da je Đurović potpisao niz štetnih ugovora po državu Srbiju koji su bili izuzetno profitabilni po izvođače. U izveštaju je jasno navedeno da je pri tome Đurović kršio zakon. Đurović nije završio u zatvoru, čak je preko sestrića danas vlasnik hotela u Vrnjačkoj Banji, ali je morao da ode sa funkcije. U sklopu toga treba razumeti i hapšenje direktora Infrastrukture Železnice Srbije Miroljuba Jevtića, koji je izjavio da je većinu para koje je uzimao kao mito dao Zorani Mihajlović i njenom mužu!\nPre tog hapšenja, Stefanović je dao zeleno svetlo za operaciju „Jovanjica“, nadomak Novog Sada, gde se proizvodila marihuana uz podršku vrha države! To je najveći skandal, koji je potresao Srbiju i vrh vlasti u 2019. godini.


City Magazine | 35. Beogradski džez festival - City magazine\nDom omladine Beograda od 22. do 27. oktobra 2019. predstavlja 35. Beogradski džez festival, pod sloganom „Džez svetkovina“ / „Jazz celebration“.\nSvečano otvaranje 35. Beogradskog džez festivala zakazano je za utorak, 22. oktobar (19h) u Velikoj sali Doma omladine Beograda, uz dupli program. U prvom delu večeri srpsko-internacionalni sastav Nikolov-Ivanović Undektet, sa Mažik Malikom, značajnim predstavnikom srednje džez generacije iz Francuske kao specijalnim gostom, izvešće posebno pripremljen program za ovu priliku. Potom nastupa velikan francuske scene, čiji rad je otvorio vrata mnogim tamošnjim savremenim autorima, Anri Teksje sa projektom Sand Woman. Budući da regularan program BDŽF ove godine završavamo nastupom uzbudljive francuske fri džez postave Tea Sekaldija Freaks (27.10), jasno je da smo ovakvom selekcijom želeli i da obeležimo dve činjenice – da su pre tačno 180 godine Srbija i Francuska uspostavile diplomatske odnose, ali i da su nam upravo iz Pariza, posle Prvog svetskog rata, stigle prve note tadašnjih džez kompozicija.\nGlavne zvezde ovogodišnjeg izdanja 35. Beogradskog džez festivala nastupiće u Kombank dvorani, sali koja je izuzetno vezana za ovu manifestaciju, pa ćemo se tokom tri koncertna dana u tom prostoru simbolično prisetiti brojnih koncerata iz duge istorije. Tamo ćemo imati priliku da vidimo neke od apsolutnih džez legendi: 23. oktobra čarobnjaka bas gitare Stenlija Klarka sa bendom u kojem predstavlja brilijantne mlade talente, a 24. oktobra Dajen Rivs, veliku džez divu i jednu od tri najvažnije pevačice današnjice. Poslednje festivalsko veče, 27. oktobra je rezervisano za muziku velikana koji su udarili temelje savremenim džez tendencijama – program će otvoriti Mingus Big Band, sa izborom kompozicija nezaboravnog Čarlsa Mingusa, a zatvoriti Čarls Lojd, živa ikona džeza, jedan od najvećih lidera i improvizatora svih vremena, nepresušni mislilac i inovator. Ovaj izuzetni vizionar, važan sa razvoj filozofije džeza u XXI veku, dolazi po treći put na BDŽF, ovoga puta sa novim projektom Kindred Spirits. Pored velikana, u Kombank dvorani nastupiće i neke od najintrigantnijih mladih grupa sa našeg kontinenta: krajnje nekonvencionalni Flat Earth Society iz Belgije (23.10), kao prvi moderan evropski big bend na festivalu posle dužeg vremena, ali i najveći talenti sa Istoka u ovom trenutku, ruski Ilugdin Trio sa pevačicom Tanjom Balakirskajom (24.10).\nProgram u Domu omladine Beograda, koji svojom smelošću privlači mnogo pažnje naših ljubitelja džeza, okupiće nikad više novih i po godinama mladih sastava iz celog sveta. Posebno predstavljanje imaće sve uticajnija savremena nemačka džez scena, odakle nam dolazi neprikosnovena evropska pijanistička zvezda Mihael Volni sa svojim triom (26.10), ali i izuzetno talenatovana postava bubnjara Maksa Andžejevskog Hütte (25.10), sa programom koji predstavlja omaž stvaralaštvu velikog engleskog rok autsajdera Roberta Vajata.\nOd talenata sa severnoameričkog kontinenta, ugostićemo novu veliku vokalnu zvezdu iz SAD, Džezmiju Horn sa najnovijim programom Love and Liberation (25.10), te Lailu Biali, klavirsku džez senzaciju iz Kanade i njen trio (26.10), dok će nam jedno od velikih imena modernog američkog džeza Stiv Kolmen sa bendom Five Elements (26.10) ponuditi uzbudljiv koncept ukrštanja džeza sa hip hopom.\nOvogodišnji Serbian showcase (23.10) ponudiće izbor najkvalitetnijih poduhvata domaćeg džez podmlatka: mladi saksofonista i kompozitor Rastko Obradović, koji je prve profesionalne korake napravio upravo na Beogradskom džez festivalu, nastupiće sa norveškim kvartetom; Milan Stanisavljević, stacioniran u Ljubljani, gostuje sa svojim slovenačkim kvintetom; a iz Novog Sada stiže bend Dragon’s Fuel, nove nade savremene srpske džez scene.\nBeogradski džez festival ove godine će imati i program PLUS: u ponedeljak, 28. oktobra nastupiće jedan od najznačajnijih evropskih džez umetnika, vrhunski pijanista Ketil Bjornstad iz Norveške. Ovaj kultni autor, kada su u pitanju skandinavska džez škola i već pomenuta ECM etiketa, održaće solo koncert u Velikoj sali Doma omladine Beograda (20h). Biće to prilika da zajedno saberemo utiske sa slavljeničkog izdanja najstarijeg srpskog džez festivala.\nOgraničen broj vaučera za komplete ulaznica 35. Beogradskog džez festivala se može nabaviti na Blagajni Doma omladine Beograda, svim prodajnim mestima Ticket Vision-a i preko sajta www.tickets.rs. Aktuelna cena vaučera je 4000 RSD, a obuhvata sve koncerte u glavnom programu festivala. U prodaji su i specijalni komplet vaučeri za tri večeri glavnog programa 35. Beogradskog džez festivala, koje će biti održane u Kombank dvorani, po ceni od 3000 RSD. U prodaji su i pojedinačne ulaznice za sve koncerte u okviru 35. Beogradskog džez festivala.\nMakedonska 22, Dečanska 14\nDatum početka 21.Oct 2019\nLokacija Dom omladine Beograda, Kombank dvorana\nCena 3.000, 4.000 kompleti\n#beogradski džez festival #dom omladine beograda #kombank dvorana


Izvor: B92, 12.Sep.2019, 23:47\nVašington -- Velika porota u Teksau podigla je optužnicu protiv Patrika Krusijusa, optuženog za pucnjavu u El Pasu.\nOn se tereti za teško ubistvo za šta je zaprećena smrtna kazna, saopštilo je tužilaštvo.\n"Kancelarija okružnog tužioca nastaviće da radi na tome da pravda bude zadovoljena i posvećena je tome da pomogne žrtvama tokom sudskog procesa", navodi se u saopštenju okružnog tužioca Džejmija Esparse.\nKrusijus (21), optužen za ubistvo >> Pročitaj celu vest na sajtu B92 << 22 ljudi i ranjavanje 26 ljudi, rekao je vlastima nakon pucnjave da su meta napada bili Meksikanci.\nKrusijus je optužen da je 3. avgusta vozio iz područja Dalasa do El Pasa i iz puške pucao u kupce u prodavnici Volmart, nakon čega se predao policiji koja se sukobila s njim na ulici.\nSamo 13 sati nakon masovnog ubistva u El Pasu desio se napad u Dejtonu u saveznoj državi Ohajo, kada je napadač u panciru i sa maskom nalicu ubio devet ljudi a ranio 27, nakon čega ga je policija ubila.\nUBIO 22 LJUDI U EL PASU Monsturmu koji je zavio Ameriku u crno preti SMRTNA KAZNA\nVelika porota u Teksasu podigla je danas optužnicu protiv Patrika Krusijusa, optuženog za pucnjavu u El Pasu, kojom ga tereti za teško ubistvo za šta je zaprećena smrtna kazna, saopštilo je tužilaštvo.


KOMŠIĆ OTVORENO: 'Apsolutno sam protiv aktivnosti ruske vojne jedinice na teritoriji BiH, ne trebaju više dolaziti' - informativa.ba\nVijesti BiH KOMŠIĆ OTVORENO: 'Apsolutno sam protiv aktivnosti ruske vojne jedinice na teritoriji BiH, ne trebaju više dolaziti'\nKOMŠIĆ OTVORENO: 'Apsolutno sam protiv aktivnosti ruske vojne jedinice na teritoriji BiH, ne trebaju više dolaziti'\nČlan Predsjedništva Bosne i Hercegovine Željko Komšić -\n"Svaki klinički centar, ako nije sam u mogućnosti obaviti dezinfekciju prostora kliničkog centra može angažaovati firmu ili firme koje se bave takvim poslovima. Potpuno sam siguran da su klinički centri u Banja Luci i Mostaru i ranije angažovali takve firme koje efikasno mogu obaviti taj posao".\n"U slučaju da navedene službe ili firme nisu u mogućnosti da taj posao obave, iste te kliničke centre upućujem na jedinicu ABHO zaštite Oružanih snaga BiH koje takav posao mogu obaviti čak i bolje od navedene jedine ruske vojske".\n"Također, siguran sam da ove činjenice znaju i oni koji su pozivali jedinicu ruske vojske kao navodnu pomoć u borbi protiv korona virusa"\n"Sve ovo naravno otvara pitanje koji je stvarni cilj pozivanja i dolaska ruske vojne jedinice u BiH i to baš u Banja Luku i Mostar, kada u BiH postoje i firme i vojne jedinice koje taj posao mogu obaviti i brže i efikasnije".\n"O načinu njihovog prvog ulaska u BiH, kao i proceduri na granici BiH prilikom izlaska te jedinice iz zemlje i povratka iste u Republiku Srbiju, informaciju može dati Granična policija BiH".\n"S obzirom da je prisutstvo ove jedinice ruke vojske na teritoriji naše zemlje potpuno nepotrebno i s obzirom da je ova jedinica pozivana u BiH iz sasvim drugih razloga od onih koji su javno navedeni te da je riječ o jednoj vrsti, kako to vole reći vojnici i obavještajci, aktivnosti tzv. specijalnog, psihološkog djelovanja, smatram da ista, niti je trebala dolaziti u BiH niti se treba ponovo vraćati".\n"Kao član Predsjedništva BiH, želim javno reći da sam apsolutno protiv ovakvih aktivnosti na teritoriji BiH".\nOznake: #Član Predsjedništva Bosne i Hercegovine Željko Komšić #DF #COVID-19 #BiH